ועדת הכלכלה, כנסת 16, פרוטוקול מספר 251, 2004-08-03 11:20

שלום שמחון: בוקר טוב, אני פותח את הישיבה בנושא מדיניות שידורי הספורט לקראת השנה הבאה, א ל הכוונה הייתה לעונת הספורט הבאה.

שלום שמחון: הדיון הוא פרי יוזמה של חברי הכנסת איתן כבל וגלעד ארדן.

שלום שמחון: אנחנו מקיימים את הדיון היום מאחר ועונת הספורט אמורה להיפתח במהלך הפגרה של הכנסת, ולא יתאפשר - קרוב לוודאי - מבחינתנו להתכנס, לדון ולבחון את מדיניות שידורי הספורט במדינת ישראל גם בכדורגל, גם בכדורסל וגם בענפים אחרים.

שלום שמחון: הנושא הזה עלה כבר בשתי מסגרות בכנסת: במסגרת ועדת הכלכלה, ובוועדת המשנה לספורט בראשותו של חבר הכנסת ארדן, ועל פי סיכומו נמשיך לדון בנושא בוועדת הכלכלה של הכנסת .

שלום שמחון: מצאנו לנכון לשמש אכסניה לקיום הדיון הזה היום.

שלום שמחון: כפי שרואים לפי מספר המשתתפים הרב שנמצאים פה, כנראה שזה נושא מעניין, אז נשתדל לקיים את הדיון בדרך נאותה ככל האפשר.

שלום שמחון: אאפשר לחברי הכנסת כבל וארדן לפתוח את הדיון, ואחרי זה חבר הכנסת שריד, שביקש מבעוד מועד להגיש הצעה לסדר, יאמר כמה דברים, ואז נפתח את הדיון.

איתן כבל: תודה ליושב ראש.

איתן כבל: בעוד כחודש אמורה להיפתח ליגת הכדורגל, ופחות או יותר במקביל גם ליגת הכדורסל.

איתן כבל: אנחנו, הציבור, נמצאים במצב שלא יודעים איך הולכת להיראות מפת השידורים.

איתן כבל: אנחנו פותחים עיתונים, וכל פעם שומעים על שיטות חדשות, והרחבה של השיטות, ומאבקים שכאילו לקוחים מאיזה עולם אחר, והציבור שמשתמש הוא כאילו לא במשחק.

איתן כבל: אנחנו רק יודעים דבר אחד, שהשנה הזאת תהיה השיטה אשר תהיה, אנחנו הולכים לשלם הרבה מאוד כסף כדי לראות כדורגל, כדורסל, צ'מפיון ליג, וכל הדברים האחרים.

איתן כבל: לפני כשמונה חודשים ניסיתי להעלות הצעת חוק, שתסדיר את כל העניין של "שלם וצפה".

איתן כבל: אני זוכר שהשר אולמרט, אמר: חבר הכנסת כבל, מה אתה מודאג, לא הייתה תקופה יותר טובה למדינת ישראל מאשר התקופה הנוכחית.

איתן כבל: כל אחד ב-20 שקלים יכול לראות כדורגל כמה שהוא רוצה.

איתן כבל: יש את ערוץ 5, ערוץ 5 פלוס – הכביר במילים.

איתן כבל: אז אני אמרתי מעל הבמה, ואני חוזר ואומר כאן:

איתן כבל: שלם וצפה בשנה הבאה יהיה נקודת פתיחה חדשה למפת השידורים במדינת ישראל.

איתן כבל: אשר יגורנו בא, עוד לא סיימנו את השנה, וכבר אנחנו עומדים במצב שבו מדובר על ליגת כדורסל בשלם וצפה, צ'מפיון ליג וערוץ 5 פלוס בתשלום.

איתן כבל: אני כבר לא מדבר על השיטה של שלם וצפה, של 20 שקלים לשבת, שזה 80 שקלים בחודש.

איתן כבל: יש תחושה, שלמרות כל מה שעשינו פה בוועדת הכלכלה בשנים האחרונות במפת שידורי הספורט, אנחנו כבר לא מוצאים את הידיים והרגליים בעסק הזה, איבדנו שליטה.

איתן כבל: כל פעם הקבוצות מאיימות לא לפתוח את הליגה, לא נראה יותר כדורגל, והעסק מבחינתנו, כצרכני ספורט, אבוד.

איתן כבל: כמה דיונים קיימנו פה על שירים ושערים כמשל?

איתן כבל: כמה?

איתן כבל: העסק הזה לא נסגר בכלל, סיבות יש למכביר.

איתן כבל: אנחנו צריכים לקבל החלטה, ואני אומר לך אדוני היושב ראש, ועדת הכלכלה – ואתה בראשה – צריכה לקבל לפחות בישיבה הזאת החלטה לאן פנינו.

איתן כבל: הנחתי הצעות חוק שונות בעניינים האלה, ואגיד לך יותר מכך: צריך לחשוב במושגים נוספים, אולי לאפשר פרסומות במשחקי כדורגל.

איתן כבל: יש סיבות למה אני מעלה את העניין הזה, שהערוצים המסחריים ישתוללו ממנו, אבל יש מחשבה בכיוון, כי הם לא נכנסים לעסק הזה.

איתן כבל: צריך גם לקבל החלטות האם השוק רשאי לעשות כל אשר הוא רוצה בכל הנוגע לתשלומים, ואנחנו מטרות דמות בעניין הזה.

איתן כבל: אני פונה אליכם, חבריי חברי הכנסת, בואו נשים סוף לעניין הזה, כי התחושה היא שכל המערכת, כל אחד בשיטתו שלו, מוליך אותנו באף, ועושים מאתנו קרקס.

איתן כבל: תודה.

שלום שמחון: תודה.

שלום שמחון: חבר הכנסת ארדן, בבקשה.

גלעד ארדן: אני מקנא בחבר הכנסת כבל על הלהט, יישר כוח.

גלעד ארדן: החלטנו שהנושא הזה יעבור מוועדת המשנה לספורט לוועדת הכלכלה בראשותך, כי אני חושב שהוא משליך קודם כל על קהל צרכני הספורט, וגם על תקצוב ותקציב הקבוצות, והיכולת שלהן להשתפר.

גלעד ארדן: מעבר לזה, הוא גם משליך ישירות על הציבור הרחב במדינת ישראל.

גלעד ארדן: אתן שתי דוגמאות, עד לאן אנחנו יכולים להגיע, אם נאפשר את החופש הבלתי מוגבל של בעלי ההון להשתלט על כל הענף הזה.

גלעד ארדן: זה מתחיל באמת בשידורי ספורט, ואני לא יודע איפה זה ייגמר.

גלעד ארדן: התחלנו, כמו שציין חבר הכנסת כבל, שכשדיברנו על צפייה בתשלום אז אמרה הוועדה באופן ברור, שכל עוד מדובר בכך שהמצב של הצרכן הישראלי לא יורע, אנחנו לא נתערב בחקיקה.

גלעד ארדן: באמת וידאנו שיהיה מצב שבו שני משחקים פתוחים ימשיכו להיות משודרים ללא תשלום בערוצים המסחריים, ויחד עם זאת יהיה משודר גם מגזין.

גלעד ארדן: מה יהיה בשנה הקרובה – אני לא בטוח.

גלעד ארדן: עכשיו מספרים לנו – ובגלל זה אולי כדאי שנשמע את מר מוקדי – שבא גורם פרטי, שאנחנו כבר מכירים אותו, רוכש גם את הזכויות של הליגה האנגלית, אולי מחר הוא ירכוש עוד שידורי ספורט, ואותו בעל הון מחר בבוקר יקבל אישור גם על זה לגבות כסף, ובעצם נרוקן את כל ערוצי הספורט שקיבלו רשיון.

גלעד ארדן: מי שמשלם לכבלים וללווין ימשיך לשלם, כי אין לו ברירה, ואם הוא ירצה מעבר לזה לצפות בדברים קצת יותר אטרקטיביים, הוא יצטרך לשלם לאותו בעל הון כל חודש.

גלעד ארדן: אבל למה לעצור רק בליגה האנגלית?

גלעד ארדן: מחר ילך אותו בעל הון, יציע יותר מהכבלים או מהלוויין, ויקנה את הסופרנוס, יקנה את סיינפלד, וגם מי שירצה לראות את זה ישלם.

גלעד ארדן: כך לאט לאט נתחיל לרוקן את כל מה שמשודר היום בטלוויזיה הישראלית ובערוצי הכבלים והלוויין.

גלעד ארדן: השאלה היא איפה אנחנו עוצרים, ואם לא הגיע הזמן, שוועדת הכלכלה כמי שאחראית על תחום התקשורת, תדאג לצרכן הישראלי, ותקבע בצורה ברורה יותר מה כן ומה לא, ומה מגיע לצרכן הישראלי לקבל במסגרת זה שהוא משלם אגרה, ומשלם גם כבלים או לוויין.

גלעד ארדן: עוד דוגמה, הנושא של שירים ושערים, שהוא נושא כאוב.

גלעד ארדן: תמיד חשבנו שמי שאשם בזה שהיא לא משודרת בכבלים ובלוויין זו רשות השידור, והתנפלנו, וצעקנו.

גלעד ארדן: מתברר אחרי ברור מעמיק שהיה בוועדה, שלא הם האשמים.

גלעד ארדן: מי שאשם זה אולי המחוקק, שמאפשר היום למי שאין לו פלטפורמת שידור לרכוש זכויות שידור.

גלעד ארדן: הלכה ההתאחדות – ואולי אי אפשר להאשים אותה כי הם הציעו הכי הרבה – ומכרה את זכויות השידור של שירים ושערים לרדיו 103, גם כן בבעלותו של אותו בעל הון.

גלעד ארדן: היום ההתאחדות הגיעה אתו לבית המשפט, כנראה בגלל הבטחות בעל פה שניתנו לאותו בעל הון מחברו, מר גברי לוי, יו"ר ההתאחדות הקודם.

גלעד ארדן: הלכה ההתאחדות ומכרה בתום לב לאותו בעל הון, שקנה את זכויות השידור.

גלעד ארדן: אין לו פלטפורמה לשדר את זה, אבל הוא קודם כל קנה, שיהיה אצלו.

גלעד ארדן: אם הוא יצליח למכור את זה – מה טוב, הציבור ישמע שירים ושערים.

גלעד ארדן: אבל מה לעשות, שבשנה השנייה הוא כבר לא הצליח לקבל הרבה מאוד כסף כמו שהוא רצה, אז הוא החליט שעדיף להשאיר את הזכויות אצלו ולא להפסיד כסף.

גלעד ארדן: ככה הציבור שוב נפגע.

גלעד ארדן: לכן, אדוני היושב ראש, אני חושב שהנושא הזה, כיוון שיש בו פגיעה כל כך רצינית בצרכן הישראלי, ובמה שהוא מקבל, ואין הרבה רגעי נחת לאזרחי ישראל, מעבר לזה שהם יכולים לשבת בבית ולצפות בשידורי ספורט, לכן נדרשת סוף-סוף התערבות ועדת הכלכלה גם בחקיקה, למרות שזה המוצא האחרון שרצינו להגיע אליו.

גלעד ארדן: תודה.

שלום שמחון: תודה, אני רואה שעשית את זה בלא פחות להט מחבר הכנסת כבל.

שלום שמחון: בנושא הדיון הונחו על שולחן הכנסת מספר הצעות חוק, שאני מקווה שהן יעברו בדיון מוקדם במליאה אחרי הפגרה, ויובאו לטיפול ועדת הכלכלה.

שלום שמחון: אחת מהן הוזכרה פה על ידי חבר הכנסת כבל, יש התייחסות לנושא הזה בהצעת חוק ממשלתית, בעניין זכויות משדרים, שכבר עברה לטיפול בוועדת הכלכלה, לכן ממילא נמשיך לעסוק בעניין הזה.

שלום שמחון: אני יכול להניח שגם הדובר הבא ימשיך את אותו קו, אני רק מאוד מקווה שאנחנו לא נכנסים פה לויכוח עסקי בין גופים שונים במשק הישראלי, שיש להם אינטרסים כאלה ואחרים בנושא שמונח על השולחן, וגם מכך אנחנו צריכים להיזהר ככל האפשר.

שלום שמחון: בבקשה.

יוסי שריד: תודה אדוני היושב ראש.

יוסי שריד: אני מודה לך באופן מיוחד, משום שאינני חבר מן המניין בוועדה הזאת.

יוסי שריד: ביקשתי להביע את דעתי, ויש לי ישיבה מקבילה בוועדת חוץ וביטחון, יצאתי באמצע ולכן ביקשתי להקדים.

יוסי שריד: אני אסיר תודה שנענית לבקשה שלי.

יוסי שריד: קודם כל, אין לי מושג במי מדובר.

יוסי שריד: אני לא מכיר את הגופים האלה, ולא את אלה.

יוסי שריד: אף אחד לא דיבר אתי מכאן, ולא משם, אני לא יודע מי בעלי העניין.

יוסי שריד: אני כאן משום שהנושא הזה, ולא בפעם הראשונה, עולה לי בבריאות.

יוסי שריד: למה זה עולה לי בבריאות?

יוסי שריד: כי לפני שנה ישבנו במקום הזה, נדמה לי שאפילו באותו חדר – לפעמים הנבואות שלנו מגשימות את עצמן, בעיקר הרעות – ואמרנו בדיוק מה יקרה.

יוסי שריד: מה שאמרנו שיקרה קורה.

יוסי שריד: אמרנו אז שזו רק ההתחלה.

יוסי שריד: אמרו לנו: למה אתם תמיד צריכים לראות צל הרים כהרים, למה לצייר שדים על הקיר, זה לא יהיה, זה רק הדבר הזה, נשבעו ואמרו שזה לטובת הקבוצות.

יוסי שריד: עכשיו אני כבר מבין שזה לא לטובת הקבוצות, אני מבין שיש איזו חברה – שאינני יודע מי היא כאמור – שהשקיעה מה שהשקיעה, ועכשיו היא צריכה לפצות את עצמה, ואחרים חושבים שצריך לפצות אותה.

יוסי שריד: אני לא השקעתי, אבל לפעמים כאשר משקיעים שמים את זה על קרן הצבי.

יוסי שריד: אגיד לכם מה שורש העניין, כי כל השאר הוא חשוב, אבל הוא במידה רבה קצף על פני המים.

יוסי שריד: הבעיה האמיתית היא שהכדורגל שלנו הוא מדרגה רביעית, הוא נחות, הוא עלוב.

יוסי שריד: הוא אנטי חינוכי כי משקיעים בו ומתייחסים אליו – ופה אני מדבר גם על מי שמטפל בכדורגל וגם על מי שמסקר כדורגל – כאילו זה דבר רציני.

יוסי שריד: על מה מדברים בכלל?

יוסי שריד: איזה כדורגל יש פה?

יוסי שריד: אז מישהו יכול לומר מה זה שייך לעניין.

יוסי שריד: זה שייך גם שייך, משום שלו הכדורגל היה ראוי לשמו – אנחנו משחקים משחק שונה ממה שמשחקים במדינות הים.

יוסי שריד: אתה רואה משחק כדורגל באנגליה או במקום אחר, אתה אומר שאלה שני משחקים שונים.

יוסי שריד: אלמלא היינו צריכים להתחרות מפעם לפעם גם עם גורמים חיצוניים, אז יכול להיות שאנשים היו נהנים מאוד מהכדורגל המקומי, כי לא היו יכולים לשפוט אותו במושגים יחסיים, והיו אומרים שאולי זה כדורגל.

יוסי שריד: אבל לפעמים צריך לשחק עם קבוצה שלישית או רביעית ברמתה, ואז מסתבר שגם לקבוצות האלה אנחנו מפסידים.

יוסי שריד: לו הכדורגל היה ראוי לשמו, אז הוא חי הנושא את עצמו, היה מפרנס את עצמו, כמו שמקובל במדינות ששם הכדורגל ראוי לשמו.

יוסי שריד: אבל מכיוון שכל העניין כולו הוא על בלימה - - -

שלום שמחון: לגמר גביע אירופה לנבחרות צעירות לא הגיעו שתי המעצמות הגדולות של אירופה בכדורסל.

יוסי שריד: אני מדבר על כדורגל.

יוסי שריד: גם את הכדורסל יהרסו, כי כבר יש שחקנים ישראלים טובים באיזה ענף, אז גם להם מפנים עורף, אבל זה עניין אחר.

יוסי שריד: אין כדורגל, החי לא נושא את עצמו, ומשום שהוא לא נושא את עצמו בכל פעם אנחנו להציע לו קביים כדי שיישא את עצמו.

יוסי שריד: אני לא חושב שזו משימה לאומית.

יוסי שריד: זה עולה בבריאות כי עם כל העניין הזה, כל הפארסה הזו, רוצים להטיל על האזרח הישראלי משלם המסים.

יוסי שריד: מה, הוא לא משלם מספיק?

יוסי שריד: הרי יש מדיניות – אתם צריכים לתמוך בה – של הורדת מסים.

יוסי שריד: לי יש השקפת עולם חברתית אחרת, אני סוציאליסט, אבל דווקא אנשים שאומרים שמוכרחים להוריד מסים, בכל פעם שאמרנו שזו רק ההתחלה, אמרו לנו: צל הרים כהרים.

יוסי שריד: עכשיו אנחנו יודעים בדיוק לאן זה הולך.

יוסי שריד: צדק חבר הכנסת ארדן, זה לא יישאר רק בתחום הכדורגל, זה ילך גם למקומות אחרים.

יוסי שריד: עכשיו אני רוצה לומר למה זה אנטי חינוכי, ברשותך.

יוסי שריד: כאשר מתייחסים ברצינות לענף הזה, והתקשורת מתייחסת ברצינות, זה משחית מבחינה חינוכית, השחקנים כבר לא צריכים להשקיע.

יוסי שריד: כסף המון הם מקבלים?

יוסי שריד: מקבלים.

יוסי שריד: מוניטין הם מקבלים?

יוסי שריד: מקבלים.

יוסי שריד: כאילו הם היו בקהאם, אז למה צריך להתאמץ, אם מקבלים גם את הפרסטיז'ה וגם את השכר, כאילו אתה כוכב בין-לאומי.

יוסי שריד: זה אנטי חינוכי, כי אנשים צריכים להשקיע כדי לקנות את שמם.

יוסי שריד: כאדם שיש לו ימרות – בדרך כלל בלתי מוצדקות – בתחום החינוך, אני מתקומם.

יוסי שריד: הצעתי פעם אדוני היושב ראש - כי אומרים שאין כסף, ואני רואה שמשלמים עדיין המון כסף לשחקנים, שעיני לא צרה בהם - שיגרמו לזה שיבואו המון אנשים לאצטדיונים כפי שמקובל במדינות הים, וירוויחו.

יוסי שריד: אז מצדי הם יכולים להרוויח מיליונים, אבל שלא יבואו לא אל הקופה הציבורית, ובעיקר לא לכיסו של האזרח הישראלי.

יוסי שריד: הצעתי – חשבתי שזו הצעה הוגנת אבל היא נדחתה בבוז - שלא יהיה שחקן במדינת ישראל שיקבל יותר משכרו של ראש ממשלה, כמה שקלים יותר בשביל הסמליות, שהוא חשוב יותר מראש ממשלה.

יוסי שריד: מה ההצדקה?

יוסי שריד: כמה קהל בא לראות את זה?

יוסי שריד: הרי זה לא מתנהל על פי הכללים הבסיסיים ביותר.

יוסי שריד: אנשי עסקים תמיד באים בטענה שנשחק על פי כללי השוק, אז בואו נשחק על פי כללי השוק.

יוסי שריד: יכניסו יותר – יקבלו יותר.

שלום שמחון: אתה גר בתל-אביב, אתה יכול ללכת למשחק.

שלום שמחון: הבן שלי גר בפריפריה, הוא לא יכול ללכת למשחקים, הוא יכול לראות אותו רק בטלוויזיה.

יוסי שריד: זה בסדר גמור, אבל בשביל זה צריך לתחוב את היד פעם ועוד פעם לכיסו של הצרכן?

יוסי שריד: אני לא חושב שהאנשים במושב שלך מתנדבים שיתחבו כל פעם את היד לכיס?

שלום שמחון: איך הם יראו את המשחק?

יוסי שריד: ישדרו להם את זה, מי שמוכן לשדר את זה, וגם ישלמו בעבור זה, אבל לא את הסכומים שהשקיעו.

שלום שמחון: אבל אם ישנה אפשרות, שאולי המישהו הזה שאמור לשדר, שקיבל זיכיון ממדינת ישראל, רוצה לקבל את זה במחיר אפס כדי להרוויח בסופו של דבר אותו דבר?

יוסי שריד: מכיוון שהצהרתי מלכתחילה שאינני יודע מי עומד מאחורי כל הערוצים האלה, אני רק יכול לומר, שבחבילת התקשורת הכללית שקניתי כלולים ערוץ 5, וערוץ 5 פלוס.

יוסי שריד: בהתחלה אמרו לנו שיהיה ערוץ 5, אחר כך אמרו שזה לא מספיק וצריך 5 פלוס.

יוסי שריד: שאלנו למה, אבל אמרנו שיהיה גם 5 פלוס.

יוסי שריד: עכשיו יש 5, יש 5 פלוס, אני רואה שגם ערוצים אחרים משדרים באופן חופשי.

יוסי שריד: לכן אני אומר שכל מה שאסור עכשיו לעשות – כי זה אנטי חינוכי – זה לתחוב בפעם המי יודע כמה את היד לכיסו של האזרח.

יוסי שריד: לו בארץ הייתה יותר מודעות, היה חרם צרכנים.

שלום שמחון: יש הצעת חוק של חבר הכנסת וילן, שרוצה להכניס לתוך הסל שמותר לכבלים לשדר ול-YES כמה האזרח ישלם, ומה הוא יקבל תמורת התשלום הזה.

יוסי שריד: אני מציע שההחלטות שיתקבלו כאן, יאמרו במפורש לכל הנוגעים בדבר שאין בכוונת הכנסת לאפשר איזשהו סידור, שהמשמעות שלו זה גביית עוד כסף מהאזרח שוחר הספורט הישראלי.

שלום שמחון: תודה.

שלום שמחון: חבר הכנסת וילן, בבקשה.

אבשלום וילן: אדוני היושב ראש, אני מציע שתמקד את הדיון במה שבעלי ההצעות התכוונו אליו, והוא כשלי השוק.

אבשלום וילן: כבר קיימנו דיונים, ונשמע עכשיו את כל ההרצאות המלומדות על התחרות, וזה בסדר גמור.

אבשלום וילן: הבעיה קיימת בתחום כשלי השוק.

אבשלום וילן: אנחנו עומדים עכשיו בתחילת אוגוסט, יש שני נושאים עיקריים כרגע על הפרק, אחד זה ה"שלם וצפה", שעומדים להרחיב אותו גם לדברים אחרים למרות ערוצי הספורט הקיימים, ולזה צריך להתייחס, ויש לי הצעות בנידון.

אבשלום וילן: השני, בעיית שירים ושערים.

אבשלום וילן: היה סיכום, לא התבצע.

אבשלום וילן: יושבים פה נציגי הערוץ הציבורי – דברת על האגרות – אני חושב שזה כשל שוק שבשנה שעברה התוכנית הזאת לא שודרה.

אבשלום וילן: אי אפשר להמשיך את הביזיון הזה שנה נוספת, ואפשר לתבוע מנציגי ההתאחדות לכדורגל והערוץ הציבורי, שיושבים פה, להגיע להסכמות ולשדר את זה.

שלום שמחון: אמא שלי, צופה מושבעת בערוץ 1, אמרה שהיה יותר מידיי ספורט בערוץ 1 בשנה החולפת.

אבשלום וילן: אנחנו לא מדברים על ערוץ 1, אנחנו מדברים על הרדיו הציבורי.

אבשלום וילן: שירים ושערים זה לא בטלוויזיה.

שלום שמחון: תודה.

שלום שמחון: מר הרציקוביץ, מה אתם רוצים מהחיים שלנו?

לוני הרציקוביץ: כאשר נגיע למכנה משותף של אפס, דהינו ראש ממשלה שירוויח אפס, חברי כנסת שירוויחו אפס, וכולנו נרוויח אפס – הכל חופשי.

לוני הרציקוביץ: מדינה שיש בה שירותים חופשיים, סחר חופשי, והכל יסתכם באפס.

לוני הרציקוביץ: אין דבר כזה, זאת תיאוריה.

לוני הרציקוביץ: הצעתי בשנה שעברה לממשלת ישראל לרכוש את זכויות המדיה של הספורט הישראלי, אם זה כדורגל או כדורסל, ולתת את זה בחינם לכל האזרחים.

לוני הרציקוביץ: אין בעיה, נשמח שהממשלה תשתתף במכרז.

לוני הרציקוביץ: ברגע שהעסק הזה הוא מקצועני, ויש הבדל בין ספורט מקצועני לספורט עממי, אין דבר כזה שמקורות הכנסה של אלה בלי כסף, ואלה עם כסף.

לוני הרציקוביץ: למה לשלם על כרטיס?

לוני הרציקוביץ: שייתנו לאזרחים להגיע בחינם למגרשים, זה אקט מאוד חינוכי.

לוני הרציקוביץ: אבל אי אפשר, כי זה מקורות ההכנסה, וצריך לשלם.

לוני הרציקוביץ: דרך אגב, תקציב הקבוצות, 65% עד 70%, מורכב מדברים שלא קשורים לשכר שחקנים, וחלק ניכר מזה מסים.

לוני הרציקוביץ: אנחנו מחר משחקים נגד קבוצה פינית, אני צריך לשלם למשטרה מראש – אחרת הם לא באים, ואם הם לא באים אין משחק.

לוני הרציקוביץ: אני צריך לשלם למאבטח שיאבטחו את הפינים.

לוני הרציקוביץ: מיליון וכמה שקלים בשנה משלמים לממשלת ישראל.

לוני הרציקוביץ: השוטרים מגיעים בשעות העבודה הרגילות שלהם, ואנחנו משלמים בנוסף.

לוני הרציקוביץ: למה?

לוני הרציקוביץ: זה לא הדבר היחיד, יש לנו מסים להתאחדות, יש לנו מסים רבים לממשלת ישראל.

לוני הרציקוביץ: כל זה חייב להגיע מאיזשהו מקום.

לוני הרציקוביץ: האצטדיונים שצריך לתחזק אותם, הרשויות המקומיות שלוקחות את האתנן שלהן.

לוני הרציקוביץ: ספורט בישראל הוא לא דבר מתוקצב, ההפך.

לוני הרציקוביץ: הוא דבר גירעוני.

לוני הרציקוביץ: אני מדבר על כל הטובות של מדינת ישראל, קחו חזרה את הכסף, רק אל תיקחו מאתנו כסף, ודברים לא סבירים.

לוני הרציקוביץ: ברגע שמדיה זה אחד מאפיקי ההכנסה, מדיה חייבת להתנהל בצורה חופשית.

לוני הרציקוביץ: מה דעתי על צורת שידורים כזאת או אחרת – זה פחות חשוב כרגע.

לוני הרציקוביץ: בערוצי pay per view, בערוצים פתוחים, זה הכל עניין מסחרי שחייב להתנהל לפי אמות מידה שהצרכן הישראלי יקנה אותם.

לוני הרציקוביץ: הוא קונה היום מדיה, הוא משלם אגרת רשות שידור, מה כולם רוצים לשלם?

לוני הרציקוביץ: מה פתאום.

לוני הרציקוביץ: הוא משלם לכבלים וללוויין, כולם רוצים לשלם?

לוני הרציקוביץ: לא.

לוני הרציקוביץ: הוא משלם pay לכל מיני ערוצים, חבילות כאלה ואחרות.

לוני הרציקוביץ: השוק מכתיב, השוק קונה, צרכנים קונים או לא קונים.

לוני הרציקוביץ: לא ייתכן, בגלל שספורט הוא דבר כל כך פופולרי, שישר ייתפסו לספורט ויגידו שבגלל שזה כדורגל לא צריך לשלם, כדי שזה יהיה חינוכי.

לוני הרציקוביץ: זה דבר שהדעת לא מסוגלת לסבול אותו, מי ישלם את זה?

לוני הרציקוביץ: אם נחליט לאסור מקצוענות בארץ, וכל הספורט יהיה עממי, ונחזור לימים שאף אחד לא הרוויח כסף, בלי יוצא מן הכלל – זה סיפור אחר, אז נחליט באיזה פלטפורמות זה יהיה.

לוני הרציקוביץ: אבל אז זה יתנהל על ידי הממשלה או על ידי גוף שהממשלה תמנה, ותגיע לציון גאולה.

לוני הרציקוביץ: כשהספורט הוא מקצועני, זה לא עניינה של הכנסת או של איזשהו גוף רגולטורי להתערב במשכורות.

לוני הרציקוביץ: אם כבר זה ענייננו שלנו.

לוני הרציקוביץ: זה לא קטע של להתערב אם זה עולה הרבה או מעט.

לוני הרציקוביץ: בסך הכל היום, השימוש הזה בשם בעלי הון, אפשר לחשוב שבעלי ההון האלה עשו מיליארדים מהכדורגל.

לוני הרציקוביץ: דבר שני, אני לא רוצה להיכנס למאבקים שבין פלטפורמות הטלוויזיה, ערוצי הספורט, מפיקי הספורט למינם.

לוני הרציקוביץ: פעם עובדים עם אחד, פעם עובדים עם שני, פעם עובדים עם רשת אחת, פעם עם שניה.

לוני הרציקוביץ: יש פה סלט שלם, שפעם אחת מערב מאבקים בתחום המדיה, פעם שניה מערב את הספורט הישראלי.

לוני הרציקוביץ: אני כרגע מדבר בשם קבוצות כדורגל.

לוני הרציקוביץ: הקבוצה הזאת צריכה לחיות.

לוני הרציקוביץ: אחד האפיקים המרכזיים של ההכנסות שלה היא מדיה, היא חייבת להתנהל בשוק חופשי, לקבל את הכלים למכסם את ההכנסות שלה, זה לא פשע.

לוני הרציקוביץ: עושים את זה רבים בענפי היצור של הטלוויזיה במדינת ישראל, והם מרוויחים מזה, חלקם יותר, חלקם פחות.

לוני הרציקוביץ: לכן צריך לשמור על החופש הזה, של לנקוב בצורה סבירה.

לוני הרציקוביץ: ישבה על זה ועדה, במסגרת המועצה לכבלים ולוויין, דנה בנושא בכובד ראש, הסתכלה מה קורה באירופה, בארצות הברית ובשאר העולם.

לוני הרציקוביץ: לקחו את המודלים משם, קבעו את התקנות, ולדעתי הן ראויות.

שלום שמחון: יש שתי שאלות, שאתה לא עונה עליהן.

שלום שמחון: מה קרה מאז שבעלי ההון נכנסו לנהל את קבוצות הכדורגל בישראל?

שלום שמחון: האם האזרח מקבל איכות יותר גבוהה, משלם פחות, נהנה יותר?

שלום שמחון: השאלה הזאת לא קשורה לדיון הזה, אתה עובר עליה ביעף.

שלום שמחון: אתה לא חייב להתייחס אליה, אני רק מעלה את זה בשל האיזון.

שלום שמחון: הדבר השני הוא, שבמגוון האפשרויות של האזרח במדינת ישראל להגיע לשידורי ספורט, ללא ספק יש לו היום אפשרות הרבה יותר גדולה.

שלום שמחון: כמו שאמרתי, הבן שלי יכול להיות בצפון, אבל לראות כל קבוצה בתל-אביב.

שלום שמחון: אבל יש לא מעט גורמים בישראל שקיבלו זיכיונות לשידור, יש את ערוץ 5, ערוץ 2, רשות השידור – שגם לו משלמים אגרה.

שלום שמחון: זאת אומרת, משלמים כל הזמן יותר, ומסתבר שרק הולכים ומשלמים עוד יותר כל הזמן.

שלום שמחון: גם אם צריך להגן על זכויות השידור שלכם, על זה שתוכלו להתקיים בכבוד ובאופן כלכלי, בינתיים אנחנו משלמים יותר.

שלום שמחון: השאלה היא אם הדרך שנבחרה, לעשות את זה באמצעות זכיין כזה או אחר, היא הדרך הכי נכונה.

שלום שמחון: זה דווקא כן מעניינה של הכנסת לדון בעניין הזה.

שלום שמחון: אני לא רוצה להתערב בשיקולים המסחריים שלך, אני גם לא רוצה להגיד לך עם מי לשדר, איך לשדר ולמה, זה לא מעניין אותי, ודברתי על זה בתחילת הדיון.

שלום שמחון: אמרתי שאולי אנחנו נכנסים פה למבוך של מאבק בין ההתאחדות לראשי הקבוצות הגדולות, בין YES לכבלים, או בין ערוץ 5 לבין צ'רלטון.

שלום שמחון: הבן אדם רוצה לשים כסף מכיסו, הוא מאמין שישיג את התשואה בעתיד, זה נראה לי דבר לגיטימי.

שלום שמחון: אני מנסה לפתוח את הדיון למישורים נוספים, ובמישורים האלה צריך להבין שגם אנחנו צריכים לקבל תשובות, ולכן זה כן מעניינה של הכנסת להעלות את העניין לסדר היום הציבורי.

שלום שמחון: זה גם הנושא שנבחר: מדיניות השידורים.

שלום שמחון: השאלה אם מישהו גם מכוון את זה, זה יכול להיות משרד החינוך, משרד התקשורת או כל משרד אחר.

שלום שמחון: האם הם מכוונים את זה על מנת שכל אחד מאתנו יוכל בשנה הבאה לראות כדורגל, כדורסל בליגה הלאומית, לראות תחרויות של נבחרות ישראל למיניהן.

שלום שמחון: האם בתוצאה הזאת, האזרח הישראלי ייהנה יותר בשנה הבאה.

שלום שמחון: בחלק שאתה עושה עסקים תעשה מה שאתה מבין, תתקדם, תתפתח, תגבה, אבל מה הסל שאני מקבל בסוף בעונת השידורים הבאה.

שלום שמחון: זה עניינה של הישיבה הנוכחית.

לוני הרציקוביץ: קודם כל, יש איזו תכונה של הלקאה עצמית, אני שומע את חבר הכנסת שריד וכמעט בא לי לבכות.

לוני הרציקוביץ: אני לא יודע מי מכם צופה בליגות מקבילות, כשמשווים מדינות דומות לשלנו, ומסתכלים על כל שידורי הטלוויזיה – בשנה שעברה עם ישראל נחשף לכל השידורים בכל הליגה, מה שלא היה כל השנים - פתאום רואים משחקים של קבוצות שפחות מעניינות.

לוני הרציקוביץ: אלה תופעות שקיימות בכל העולם, ובאמת בשנה שעברה הייתה ליגה פחות טובה מכל מיני סיבות, אבל שנה לפני זה הייתה ליגה מאוד טובה, שנגמרה בשיא, במתח ובהרבה אירועים סביב העניין.

לוני הרציקוביץ: אני מקווה שבשנה הבאה תהיה ליגה עוד יותר טובה.

לוני הרציקוביץ: זה עניין של שנים טובות ורעות, ואנחנו לא שונים בקטע הזה.

לוני הרציקוביץ: הליגה האנגלית מוזנת מ-60 מיליון תושבים באנגליה, עם הרבה מאוד מפעלים אירופאים, יש להם הרבה יותר כוח, כמו הספרדית והאיטלקית.

לוני הרציקוביץ: אנחנו לא ברמה הזאת, ולא נהיה ברמה הזאת, אז בואו לא נשלה את עצמנו.

לוני הרציקוביץ: אבל גם שם יש חמש, שש קבוצות טובות, וכל השאר זה קבוצות שפחות כיף לראות.

לוני הרציקוביץ: לכן להלקות לעצמנו על הגב ולהגיד שלא שווה לשלם בשביל זה, לא חייבים לקנות.

לוני הרציקוביץ: זה בנושא האיכותי, אני חושב שיש רצון לראות ספורט.

לוני הרציקוביץ: בנושא של שיטת השידורים.

לוני הרציקוביץ: ישנה בעיה, היכן שאנחנו נמצאים היום, ואיך שנראית העונה שעומדת בפתח, זו בעיה קשה מאוד.

לוני הרציקוביץ: זה לא סוד, היו הרבה פרסומים בתקשורת על העימותים בין הקבוצות להתאחדות הכדורגל סביב נושא זכיינות השידורים, מה עתידה.

לוני הרציקוביץ: איפה שאני נמצא כרגע, אין לי שום מושג מה הולך לקרות מבחינת לוח המשדרים.

לוני הרציקוביץ: אני מקווה שהנקודה הזאת תתבהר, ולא בעתיד הרחוק מידיי.

לוני הרציקוביץ: לגבי מה שהאזרח מקבל היום, הוא מקבל הרבה יותר ממה שהוא קיבל אי פעם מבחינת שידורי ספורט.

לוני הרציקוביץ: אם הוא רוצה אותם זה עניין אחר.

לוני הרציקוביץ: בעבר הוא לא קיבל את זה.

איתן כבל: אתה מכריח אותם, זה לא הוגן.

איתן כבל: אתה צודק, אבל זה מצב לא נכון.

איתן כבל: אתה משלם 20 שקלים מידי שבוע.

לוני הרציקוביץ: לא יעזור לכולנו, זה לא קשור לספורט.

לוני הרציקוביץ: נושא חדירת התקשורת אלינו, הסלולאר הדור השלישי, הטלוויזיה שתתפתח – הלוא מטרת הפלטפורמות הסלולאריות או טלוויזיוניות, היא למכסם את ההכנסה שלהם, ובצדק.

לוני הרציקוביץ: בעלי עסקים שבנו עסק, לא בנו דבר של פילנתרופיה, מטרתם למכור לאזרחים כמה שיותר מוצרים, כמו רשתות סופר ומכוניות.

לוני הרציקוביץ: אם מוכרים מוצר ממשלתי, זה סיפור אחר.

לוני הרציקוביץ: כאן לא הפלטפרומות הן רכוש הממשלה ולא הכדורגל.

שלום שמחון: תודה.

שלום שמחון: אני רוצה להבהיר משהו.

שלום שמחון: מישהו העיר שלוני הרציקוביץ הוא בעל עניין, אז אני רוצה להגיד שרוב האנשים שיושבים פה בחדר הם בעלי עניין.

איתן כבל: סליחה, אתה לא הוגן, כי לא קראת את המשפט המשלים.

איתן כבל: כתבתי שהוא בעל עניין, אבל הוא לא הבעיה.

איתן כבל: זו התוספת.

שלום שמחון: לא אמרתי מי העיר.

שלום שמחון: לא ידעתי שאתה כתבת את זה בכלל.

איתן כבל: לא עושים דבר כזה.

איתן כבל: כתבתי למטה משפט נוסף.

איתן כבל: לא רציתי להתפרץ, ועשיתי את זה בצורה מכובדת.

איתן כבל: כתבתי לך שהדיון צריך להתבסס סביב העניין, שמי שאין לו פלטפורמות שידור רוכש זכויות, ואז נוצרת ההתנגשות, ואנחנו סוטים לכל מיני עניינים.

איתן כבל: זה הכל.

שלום שמחון: אני מתנצל.

שלום שמחון: לא הזכרתי את שמך.

שלום שמחון: בבקשה, מר מוקדי.

יורם מוקדי: ברשות היושב ראש, אדבר בקצרה, ואחר כך אגיב על הדברים שמעניינים אותי.

יורם מוקדי: בעיקר באנו לכאן כדי לשמוע.

יורם מוקדי: בשנה שעברה היה דיון דומה.

יורם מוקדי: באותה ישיבה העליתי חשש מאיך שאנחנו, כמדינה, מסתכלים על שידורי הספורט.

יורם מוקדי: מצד אחד, לכולנו חשובים לנו שידורי הספורט, והוועדה הזאת מתכנסת לשידורי הכדורגל ושידורי הספורט האחרים כאל דבר חשוב, משהו שהציבור צריך לקבל.

יורם מוקדי: באותה נשימה, המדינה לא מתייחסת ברצינות לספורט, כי בחוקי התקשורת השונים שידורי ספורט אינם הפקת מקור.

יורם מוקדי: המדינה קבעה רגולציה מאוד פרטנית מה ישודר בערוץ 2 וערוץ 10, אבל ספורט הוא לא אחד הנושאים.

יורם מוקדי: עכשיו כותבים מכרז, אני לא בטוח שיוזכר שם נושא הספורט, זה בכלל לא על סדר היום, אף אחד לא דורש מערוץ 2 וערוץ 10 לשדר ספורט בכלל.

יורם מוקדי: אסור לשדר פרסומות בכבלים ובלוויין, והמשמעות של זה, שאמצעי המימון היחיד שנותר הוא או תשלום המנוי בחבילת הבסיס, או תשלום שנגבה עבור הצפייה, ושם אנחנו נמצאים בעצם.

יורם מוקדי: לכן, אם חשובים שידורי הספורט, צריך להסתכל על שאר הפרמטרים, כי המבנה שיצרנו, כמדינה, הוא כזה שכמעט על כל אקסטרה הצופה יכול לשלם רק באמצעות כסף, ולא באמצעות פרסומות.

שלום שמחון: במקטע מסוים אפשרת.

יורם מוקדי: ממש לא, אפשרנו תשדירי שירות – אשמח לדווח לוועדה – שזה כסף קטן.

יורם מוקדי: תשדירי שירות שאינם פרסומת אינם בשורה לתעשיית הכבלים ולא לחברת YES, מאוד הקפדנו שלא יהיו פרסומות.

יורם מוקדי: אפשר לשדר תשדירי שירות בערוץ 5, אבל זה כסף קטן, ואגב חלק משדירי השירות הם בחינם, וחלק בתשלום.

יורם מוקדי: מה שכן אפשרנו בערוץ הספורט, יש שקופיות חסות בספורט שאינו כדורגל או כדורסל, והבדיקה שלנו היא שזה כסף קטן מאוד, גם שם אין בשורה.

גלעד ארדן: אבל לגבי מה אקסטרה ומה לא אקסטרה, זה כן בסמכות

גלעד ארדן: כם לקבוע.

יורם מוקדי: בוודאי, בסמכותנו.

שלום שמחון: אתה פעם אחת משלם לחברת כבלים, דמי מנוי.

שלום שמחון: חבר הכנסת וילן אומר במנוי לא כלולים מה שהיו צריכים להיות כלולים באמת, וצריך לשלם עוד על 100 דברים.

שלום שמחון: עכשיו בא אדוני היושב ראש ומוסיף על זה עוד משהו.

שלום שמחון: גם אם זה קטן, אבל זה בא בסוף מאיזה כיס.

שלום שמחון: בדיון הקודם היה ויכוח בנושא של תשדירי שירות בגלי צה"ל , וכבר ראית לפי השולחן כמה גורמים נמצאים פה, שגם אם זה נורא שולי, בסך הכל אמרו עשרה מיליון, טוענים שזה מאוד משפיע עליהם.

איתן כבל: מוקדי לא הרחיב, אבל הנושא של הפרסומות נובע מכך שהערוצים המסחריים, ערוץ 2 וערוץ 10 עשו נסיגה לאחור, לא מוכנים לתת כתף בעניין הזה.

איתן כבל: אני מתחבר למה שהוא אומר ומוסיף, בסיטואציה הזאת, כיוון שערוץ 2 וערוץ 10 נמצאים במדרון אחורי, אז ניתן לערוצים שכן יכולים לשדר במסגרת הכבלים והלוויין את האפשרות לקבל פרסומות סביב המשחקים, ואז זה יכול לעזור לקבוצות לשדרג את הכל.

איתן כבל: גם הצרכן ייצא נהנה, וגם הקבוצות תצאנה נהנות מהעניין.

יורם מוקדי: הגעתי לשלב שבו המדינה יצרה עם ערוץ 2 ו10, שממומנים על ידי פרסומות, לא רוצים לשדר משהו, האלטרנטיבה היא או תשלום באמצעות דמי המנוי הקיימים או תשלום אקסטרה.

יורם מוקדי: חבילת הבסיס שמשודרת היום בכבלים ובלוויין, היא חבילה גדולה מידיי, אני מסכים עם זה, אבל לצד זה התעשייה הזאת מפסידה עדיין מיליארד שקלים בשנה החולפת, עם חובות לבנקים של שישה מיליארד שקלים.

יורם מוקדי: כך שאי אפשר להגיד שהתעריף שהתעשייה הזאת גובה על חבילת הבסיס הוא גבוה מידיי, ההפך לצערי הוא הנכון.

יורם מוקדי: זו תעשייה שבהחלט נמצאת בטיפול נמרץ, ואני חושב שאנחנו צריכים לקחת גם את זה לתשומת ליבנו כשמדברים על חבילת הבסיס.

יורם מוקדי: תשלום האקסטרה שנדרש מהצופה הגיע לשולחן המועצה.

יורם מוקדי: המועצה צפתה את זה לפני מספר שנים, ואמרה מה עם אותם אירועים, שחרף העובדה שמישהו רוצה לגבות עליהם כסף, אנחנו לא ניתן לגבות.

יורם מוקדי: קבענו רשימה של אירועים, שאז הגדרנו אותם כבעלי חשיבות לאומית, ואמרנו: משחקי נבחרת ישראל, שלבי גמר של ספורטאים בטורנירים בין-לאומיים.

יורם מוקדי: דרך אגב, הכרחנו את ערוץ 5 בשנה שעברה לשדר בבסיס טורניר וימבלדון שאליו הגיעו בשלב הזוגות שחקנים ישראלים.

יורם מוקדי: בשאר הדברים אפשרנו חופש.

אבשלום וילן: הייתה הצעת חוק בנושא, הגענו להסדר לערוצים הפתוחים שמשדרים.

אבשלום וילן: למיטב ידיעתי, גם ההסדר הזה פתאום התנדף, ונצטרך להמשיך בחקיקה.

יורם מוקדי: שם דובר על משחקי נבחרת.

אבשלום וילן: אני מדבר על משחקי נבחרת, בגמר גביע המדינה בכדורגל.

אבשלום וילן: הייתה אמנה.

יורם מוקדי: כרגע יש על השולחן בקשה לשידור ליגת העל בכדורגל בשיטת ה-pay per view רק של חברת YES, יש בקשה לשידור ליגת אנגלית רק של חברת YES בשיטת pay per view.

יורם מוקדי: גיששו אם נהיה מוכנים לעשות pay per view בכדורסל, ותשובתי הנחרצת הייתה שבכדורסל ישראלי אנחנו לא מסכימים לאשר pay per view, ושם אנחנו עומדים בנושא הזה נכון להיום.

יורם מוקדי: לא קיבלתי עדיין החלטה, לא לגבי pay per view של הליגה האנגלית ולא לגבי הכדורגל.

יורם מוקדי: ציין את זה יושב ראש הוועדה, יש פה גם מאבק מסוים בין מי שרכש זכויות לבין מי שרוצה לשמור על יכולתו לשדר כערוץ, וזה ספורט 5, ויש השלכות לטווח ארוך של מה קורה לערוצים, ואם הם מתפרקים.

יורם מוקדי: אבל באותה מידה בתחומים אחרים, כמו סרטים לפי צפייה, צריך לקחת בחשבון שהצופה לא משלם יותר ממה שהוא רוצה לשלם, ומי שחשב שה- pay per view בסרטים יגרום לזה שערוצי הסרטים יקרסו או שהציבור ישלם מעבר לנדרש, התבדה.

אבשלום וילן: זו לא הדוגמה.

אבשלום וילן: אתה זוכר שהלוויין עלה, והתחילה תחרות פרועה בין הלוויין והכבלים, ובהוליווד, בארוחה השנתית, הישראלים ישב ו בשולחן הכבוד כי הם שילמו פי חמש ממה ששילם כל העולם, בגלל התחרות.

אבשלום וילן: היה פה כשל שוק.

אבשלום וילן: תבדוק כמה משלמת החברה המסחרית לשידורי הכדורגל באנגליה, כמה משלמים על זה בגרמניה, כמה משלמים באירופה, ותבדוק אם יש פה כשל שוק.

אבשלום וילן: מי שיכסה אותו זה הצרכן, אתה חייב להגן על הצרכן.

גלעד ארדן: לשיטתך, מר מוקדי, חוץ מאשר משחקי נבחרת או אירועים בעלי חשיבות לאומית, תיאורטית יכול להיות שמחר יבואו אנשים וירכשו זכויות של כל שידורי הספורט, ולא רק ספורט.

גלעד ארדן: גם סדרות פופולריות, ורק בתשלום - - -

אבשלום וילן: במונדיאל ניסו לעשות לנו את זה.

גלעד ארדן: אנחנו צריכים לדעת אם אנחנו צריכים לתקן את המצב החוקי.

יורם מוקדי: ההערות במקומן, ויש חשש שמחר מישהו יקנה.

יורם מוקדי: מאחורי כל מי שקונה יש פלטפורמה.

יורם מוקדי: חברת YES הגישה עכשיו בקשה להציע למנויים שלה כדורגל אנגלי.

יורם מוקדי: בשנה שעברה זה היה כלול ב-5 פלוס, וחברת YES דבר ראשון צריכה לתת דין וחשבון לצופים שלה מדוע הם נדרשים לשלם השנה.

יורם מוקדי: היא עברה למתכונת הזאת, היא צריכה לשכנע אותם מדוע זה נהדר.

יורם מוקדי: לצערי, היא הלכה במתכונת הזאת, יכול להיות שזאת מתכונת נהדרת, יכול להיות שלא, אבל אין מצב שבו הצופה ישלם מה שהוא לא צריך לשלם .

יורם מוקדי: בסופו של דבר זה שוק חופשי, ורואים את זה.

יורם מוקדי: הם לא מרוויחים הרבה כסף מכל מיני ערוצים שמעלים חדשות לבקרים, כשהצופה לא רוצה אותם, ומרוויחים כסף כשהצופה רוצה, ויש מוצר אמיתי.

יורם מוקדי: אמרתי בוועדה בשנה שעברה ואני אומר השנה, נדע מה שווה העסק הזה כבר השנה בעקבות ה- pay per view שמישהו ניסה.

יורם מוקדי: אנחנו כבר יודעים שהמספרים הם סביב 60,000,70,000 בתי אב, ואזכיר לכולם: אלמלא היינו מאשרים אותם בתי אב לא היו יכולים לרכוש כדורגל, כי אף אחד אחר לא היה משדר את זה.

יורם מוקדי: לכן השוק הזה לאט לאט יתייצב, לא יהיה מצב שהם ידרשו מה שהם רוצים, יש כבר היום pay per view, יש כבר היום ערוצים שמשדרים רק בסוף שבוע, כמו טלנובלות ספרדיות, ומי שרוצה מתחבר, ומי שלא – לא.

יורם מוקדי: אנחנו צריכים להתייחס לתבשיל הזה בזהירות, ובהחלט יש לנו כאב ראש בנושא הזה, לראות מה עושים עם הבקשה הנוכחית הזאת.

איתן כבל: אז למה צריך את ערוץ 5, 5 פלוס?

איתן כבל: בואו נעשה ערוץ אחד, כולם יתחברו אליו בשלם וצפה, ונגמר הסיפור.

איתן כבל: למה לעשות לנו פלטפורמות, שזה בלוף?

גלעד ארדן: למה צריך בכלל כבלים ולוויין, כל אחד ירכוש כל פעם כל תוכנית.

אבשלום וילן: הבעיה היא כשלי שוק.

שלום שמחון: מה שאמר מר מוקדי זה שהדבר הזה רק יגבר, לא יקטן.

גלעד ארדן: זה לא מה שהוא אמר, הוא אמר שזה יתאזן בסוף.

שלום שמחון: הוא אמר, שללא ספק מאחורי הדבר הזה עומד קרב על זכויות.

שלום שמחון: שתים, הוא מניח שהדבר הזה יגבר, בסוף זה יתאזן, אבל יהיו יותר ערוצים שישדרו בשלם וצפה.

שלום שמחון: בבקשה, אדוני מנכ"ל רשות השידור.

יוסף בראל: אתייחס לשתי נקודות שהן מבחינתנו חשובות בשידור הציבורי.

יוסף בראל: אחד, זה מה שכבר נאמר, המאבק על הזכויות, ומשמעות הזכויות זה כסף.

שלום שמחון: לך אין כסף, והכנעת את כולם בשנה שעברה.

שלום שמחון: איך עשית את זה?

יוסף בראל: בכל זאת יש קצת מקצועיות, לא רק כסף.

יוסף בראל: הדבר השני זה שירים ושערים, הסאגה הזאת שחוזרת על עצמה.

יוסף בראל: אתחיל בכסף, והוועדה הזאת אמורה לטפל בכסף של השידור הציבורי.

יוסף בראל: בשנת 2001 תקציב רשות השידור, העלות שלה, היה מיליארד ו-125 מיליון שקלים.

יוסף בראל: התקציב שלה בשנת 2004 הוא 850 מיליון שקלים, 275 מיליון פחות.

יוסף בראל: בכל זאת, בשנת 2001 לא שדרה ליגת העל בכדורגל, לא שידרה שירים ושערים – זה היה באותו ערוץ שדיברתם עליו – ולא שידרה הרבה דברים בספורט.

יוסף בראל: בשנה שחלפה, על אף הקיצוץ הרב, הקהל קיבל שידורי ספורט מרתקים.

יוסף בראל: בשנה שעברה מכבי הגיעה לשיאים של רייטינג בערוץ הראשון, של 54%, 55%, דבר שלא היה בתולדות הטלוויזיה.

יוסף בראל: לפני כן הייתה מכבי אצל המתחרים, גם בגמר, וקיבלה 7%.

יוסף בראל: כשחתמתי על ההסכם אמרו לי ברשות השידור שאני חותם על משהו שהוא מת ופאסה.

יוסף בראל: ייאמר לזכותו של מי שעומד בראש יחידת הספורט החדשה שלנו, אורי לוי, שידעו איך לבנות את זה, איך לשדרג את זה, ואיך לתת לעם ישראל חזרה לנושא של הספורט.

יוסף בראל: לא מספיק לשדר משחק, אלא גם מי שאהב את המשחקים האלה ידע לראות אותם.

שלום שמחון: נבקש משר האוצר לתת אות מיוחד לאורי לוי, כי הוא הניח שקיצוץ מביא להתייעלות.

יוסף בראל: הגענו לשפל מבחינת תקציב, והנושא נמצא על שולחנכם.

יוסף בראל: לא יכולים לתת יותר.

יוסף בראל: בשנה שחלפה, השנה שמסתיימת, הקצבנו לנושא זכויות הספורט 44 מיליון, הייתה חריגה של כארבעה מיליון עבור קבוצה מסוימת, שנלחצנו להוסיף אותה ברגע מסוים אחרי קביעת התקציב.

יוסף בראל: קשה לי להאמין שבשנה הבאה נוכל להקציב יותר מ-30, 35 מיליון.

יוסף בראל: יש גם דברים שנורא חשוב שנשדר אותם כערוץ ציבורי, שמאוד מעוניין להיות עוגן לציבור הרחב מאוד, ולא לבעלי אמצעים שיכולים לראות כאן או שם.

יוסף בראל: לשדר את ליגת העל בכדורגל, מכבי תל-אביב אנחנו ממשיכים עוד עונה.

יוסף בראל: לא ברור מה יהיה בשנים שלאחר מכן, אני מקווה שיישאר כסף להמשיך אתם.

יוסף בראל: הקשר שלנו, שהוא מאוד חשוב, עם ארגון השידור האירופי, שאפשר לנו להשיג דברים לעם ישראל בזיל הזול, יחסית, זה היורו 2004, וזה האולימפיאדה.

שלום שמחון: למה היורו לא יכול להיות בערוצים המסחריים?

יוסף בראל: כי הם לא חברים בארגון השידור האירופי.

יוסף בראל: ארגון השידור האירופי, שמאגד בתוכו את התחנות הציבוריות, הוא רכש במיליארדים את הזכויות, ומחלק את זה בין חבריו לפי מספר המקלטים שיש להם – בתי האב.

יוסף בראל: יוצא חלקנו יחסית די צנוע, וזה מה שאפשר לנו לשדר.

יוסף בראל: בי"ת, אתה מקבל הפקה שכבר התבצעה.

יוסף בראל: כשאני אומר שהזכויות עלו לנו 44 מיליון, תוסיף על זה פחות או יותר 50% מהסכום הזה עבור ההפקה עצמה.

יוסף בראל: אתה רואה שהספורט זה יותר מכל חטיבת התוכניות - - -

שלום שמחון: כמה עלה לך לשדר את היורו?

יוסף בראל: הזכויות ביורו זה משהו בסביבות תשעה מיליון שקלים.

יוסף בראל: המשלחת הייתה מינימלית, הצילומים הם על חשבונם, ההעברה על חשבונם, הכל על חשבונם.

שלום שמחון: הרווחת על היורו, מהחסויות?

יוסף בראל: זה עלה לי בסך הכל שני מיליון שקלים.

שלום שמחון: זאת אומרת אפשר היה גם להרוויח.

יוסף בראל: מי שמוכן לתרום לרשות השידור מתקבל בברכה, גם מי שחושב שאפשר יותר חסויות שיבוא.

יוסף בראל: בנושא של שירים ושערים, הפרינציפ שלו היה במשך הרבה שנים ברדיו, שמדלגים בין חמישה, שישה מגרשים שונים, מדווחים על הגולים, מדווחים על המשחק, ובין לבין יש שירים והרבה דיבור.

יוסף בראל: ברגע שאין מה לדלג ממגרש למגרש, כי המשחקים משודרים בזה אחר זה, ושזה מתמשך מעל לשש שעות, אין שירים ושערים.

יוסף בראל: אפשר לקרוא לזה תוכנית אחרת, עם המון שירים, אבל זה לא שירים ושערים.

שלום שמחון: רוצים קצת ריגושים בשבת, אז תמצא את הטכניקה איך לעשות את זה.

איתן כבל: הוא צודק, יש בעיה עם זה, וגם ההתאחדות צריכה למצוא את נקודת האיזון בעניין.

יוסף בראל: אני לא מאשים אף אחד, אני מתאר מציאות.

אבשלום וילן: בשבת בערב יש שלוש שעות טוק-שואו, שמדברים על אירועי השבת, מה היה בעיתונים.

אבשלום וילן: אני רוצה שש שעות או ארבע, או שעתים, של שירים ושערים מהמשחקים.

אבשלום וילן: תעשו את זה, זאת לא בעיה.

אבשלום וילן: הרי זאת לא בעיה של שש שעות, אתה לא רוצה לשלם.

יוסף בראל: אני מציע לך, למען הריגוש, שתעבור למליאת רשות השידור, לוועדת התוכניות, ותשב שם עונה אחת.

יוסף בראל: שם, על כל פסיק, על שידור ברומנית, אני מקבל על הראש, בהונגרית אני מקבל על הראש - יש 18 שפות ברדיו – על רשת מורשת, על רשת א', על הכל אני מקבל על הראש.

יוסף בראל: דבר אחד אומרים לי כל הזמן: אתה הפכת את רשות השידור לרשות ספורט, אתם משדרים רק ספורט.

יוסף בראל: יום חמישי זה ספורט, מוצאי שבת זה ספורט, אני לא יכול לעשות כל השבוע ספורט.

יוסף בראל: מתי אני אשדר את הדרמה, את התעודה?

אבשלום וילן: אז אני מבין שאתם לא ניגשים למכרז לשירים ושערים.

יוסף בראל: בטח שלא, אין שירים ושערים, מוכרים פיקציה.

יוסף בראל: אני יכול למכור לך דבר שלא קיים בשוק.

יוסף בראל: אין דבר כזה, מוכרים מותג שאין לו תוכן.

שלום שמחון: תודה.

שלום שמחון: הרשות השניה לטלוויזיה ורדיו, בבקשה.

יהודית לויט: העמדת של הרשות השניה היא שאנחנו רואים חשיבות עצומה לכך שמשחקים מרכזיים צריכים להיות משודרים בערוצי הברודקאסט, ואני מתכוונת גם לערוץ 1, גם לערוץ 10 וגם לערוץ 2, וגם משחקים בעלי חשיבות לאומית.

יהודית לויט: אני מבקשת להזכיר, גם בעקבות הדברים שנאמרו על ידי עורך דין מוקדי, שהכנסת בזמנו קבעה חקיקה, והיא החליטה שיש ערוצים מסחריים שממומנים על ידי פרסומות, ויש ערוצים של כבלים ולוויין, שממומנים על ידי מנויים שמשלמים.

שלום שמחון: במכרז החדש יש משהו שכולל ספורט?

יהודית לויט: מכיוון שהמכרז בעשייה כרגע, אני מנועה מלדבר על זה.

שלום שמחון: זה לא עניין סודי, אני שואל האם במסגרת הקריטריונים בהם צריך לעמוד זכיין חדש, יש חלק שקשור לספורט, כמו שיש חלק שקשור לערוץ ערבי.

יהודית לויט: שידור ספורט בערוץ השני מקבל גם חיזוקים וגם עזרה מן הרשות השניה, גם בתחום הפרסומות, והיא רואה חשיבות מאוד גדולה בשידור ספורט בערוץ של ברודקאסט.

יהודית לויט: צריך לזכור, כשמשדרים בערוץ ברודקאסט הצפייה מאוד גדולה, במיוחד כשמדובר במשחקים חשובים.

יהודית לויט: למשל, בעונה האחרונה טלעד שידרה במשך עונה שלמה את כל המשחקים, שזה היה בעלות מאוד גבוהה לזכיין, ובכל זאת היא עשתה את זה.

יהודית לויט: בזמנו, כשהערוצים המסחריים נאנקו והיה קשה שם, לא ביקשו עוד עזרה, כמו שאני רואה שיש היום מצד הערוצים האחרים, כדי לעזור להם בתשלום ב-pay per view.

שלום שמחון: תודה רבה.

שלום שמחון: מי רוצה לייצג את הכדורסל?

ירמי אולמרט: אתחיל מחצי הכוס המלאה.

ירמי אולמרט: עשינו מכרז פומבי, פורסם בעיתונות, לשידורי הטלוויזיה בשנה הקרובה, חלק בהסדר עם מינהלת הליגה, והם יקבעו בנפרד לגבי ליגת העל.

ירמי אולמרט: יש פה לא מעט נשים, זה אמור לכלול את ליגת העל לנשים, גביעי המדינה לנשים וגברים ואת נבחרות ישראל.

ירמי אולמרט: הערוץ הראשון, שביקש מאתנו לעכב את מועד סיום המכרז, ברוב חוצפתם הם אפילו לא הגישו מכרז.

ירמי אולמרט: הם הגישו מכרז על חלק, לעשות בתנאים שלהם.

ירמי אולמרט: גם לעכב את המכרז וגם בסוף לא לגשת – לדעתי זה לא ראוי, וראוי לומר את זה כאן.

שלום שמחון: אני חושב אתה יכול למצוא דרך יותר נוחה להעביר את המסר הזה לממונה על רשות השידור.

אבשלום וילן: זה מנוגד לאמנה שחתמו עליה לפני שנתיים.

ירמי אולמרט: ישבתי אתו פעמיים.

שלום שמחון: מטריד אותי בדיון הזה, האם באמת קיימת במדינת ישראל או בממשלה או בגופים שעוסקים ברגולציה של השידורים במדינת ישראל מדיניות בנושא שידורי הספורט במדינת ישראל.

שלום שמחון: זאת השאלה המרכזית, אני לא נכנס לכדורסל או כדורגל, יש מדיניות כזאת במשרד התרבות, החינוך והספורט?

שלום שמחון: יש מדיניות כזאת למשרד התקשורת?

שלום שמחון: יש מדיניות כזאת לשר הממונה על ערוצי השידור במדינת ישראל?

שלום שמחון: יש מדיניות כזאת לשר שממונה על הערוץ הממלכתי?

שלום שמחון: בכל זאת נפתחת העונה הבאה, עם הרבה מאוד סיקורים, עם הרבה מאוד משאבים, הרבה מאוד כספים שמושקעים.

שלום שמחון: אף אחד לא יודע אם מישהו מנווט את הדרך הזאת, אם מישהו יודע לאן הוא רוצה ללכת.

שלום שמחון: במקרה, פעם ראשונה בהיסטוריה – וצר לי שזה נופל עליך – של מדינת ישראל, שר אחד אוחז באחריות על הכל.

שלום שמחון: זה עוד לא קרה.

שלום שמחון: רק השתמשתי בך מר אולמרט, אבל פחות או יותר אמרתי את הכיוון.

ירמי אולמרט: כל הפעילות שלי היום לא נעשית דרך השר.

ירמי אולמרט: נפגשנו עם רשות השידור, ואמר נכון חבר הכנסת וילן, למרות שישנה היום אמנה, לא ניתן לאמנה הזאת להתממש, לאור ההתנהגות של רשות השידור.

ירמי אולמרט: נבחרות ישראל, בחודש הבא, נשים וגברים בארץ ובחוץ לארץ, יתמודדו בטורניר שלהם במסגרת אליפות אירופה, והערוץ הראשון לא ישדר.

ירמי אולמרט: לערוץ הראשון היה בגמר גביע הכדורסל רייטינג של למעלה מ-30%, והוא קיבל תמורת פרוטות – שעוד לא שילמו אותן – את הזכות לשדר את גמר הגביע לאלופות, כשהיו לנו הצעות הרבה יותר גבוהות מהכבלים, הפסדנו על זה הרבה כסף, כיוון שהיו קשרים קודם עם ערוץ השידור.

ירמי אולמרט: יש פה ניצול ציני של הערוץ הציבורי, אשר מקבל מכולנו את האגרה.

ירמי אולמרט: אני אומר בצורה הכי ברורה, צריך לפרק את הערוץ הראשון, את רשות השידור, ולבנות מההתחלה את הערוץ הציבורי, כי לדעתי דרך הדיון הזה לא נצליח לקדם אותו.

ירמי אולמרט: אנחנו צריכים להבין, שללא ערוצי הכבלים, לא היינו את הספורט שאנחנו רואים היום, ספורט אמיתי, כולל אופניים בחבל משגב בגליל התחתון, שאחרת לא היינו רואים אותו.

ירמי אולמרט: לכן, צריכים להבין שבנסיבות של היום, מכרז שבו ערוצי הכבלים, שגם רוצים להיות זכיינים וגם מסוגלים לשדר, זה הפתרון בעיניי.

ירמי אולמרט: בסופו של דבר, הערוץ הראשון, שאמור לתת את השידור הציבורי בדברים הממלכתיים בשנה הבאה – לפחות אצלנו – לא יעשה את זה.

ירמי אולמרט: אני לא יודע מה יהיה בכדורגל.

ירמי אולמרט: בשורה התחתונה, הדבר העיקרי שלנו מותר היום להתייחס אליו, זה הרדיו.

ירמי אולמרט: זה לא כסף גדול - - -

שלום שמחון: אצלכם מישהו זכה במכרז הזה?

שלום שמחון: מי?

ירמי אולמרט: בוודאי, אצלנו זכה בערוץ פומבי ערוץ 5, עם הסכם שנחתם לשלוש שנים לליגת הנשים, לגביעי המדינה ולנבחרות ישראל.

ירמי אולמרט: זה הסכם חתום.

שלום שמחון: ואת הליגה בכדורסל מי עושה?

ירמי אולמרט: זה הסכם לגבי ליגת הנשים.

ירמי אולמרט: אני רוצה לומר לגבי הרדיו, הטיעון לא רציני – אני לא מדבר כרגע על שירים ושערים אלא על אחד על אחד – ליגת הכדורסל היא ליגה שבין הפתיחה של המשחק הראשון לאחרון יש אולי הפרש של שעה.

ירמי אולמרט: הטיעון הזה של מעל שש שעות הוא לא רלוונטי.

ירמי אולמרט: לא יכול להיות שהשידור הזה ברדיו לא יהיה.

ירמי אולמרט: אני, כתת אלוף במילואים, הייתי מנכ"ל ארגון הגמלאים של הצבא, אני מכיר את המשרתים, ולא יכול להיות שהרבה חיילים שביום ראשון לא בבית, לא מסוגלים לשמוע את השידורים האלה ולעקוב אחרי הליגה.

שלום שמחון: תודה רבה.

שלום שמחון: עשיתם מכרז גם לליגה בכדורסל?

אבנר קופל: אני יו"ר מינהלת הליגה, וגם סגן יו"ר הוועד האולימפי בישראל, אני מייצג רק את הכדורסל.

אבנר קופל: אי אפשר לבוא לכדורסל בשום טענה.

אבנר קופל: קבוצות ישראל לקחו אליפות אירופה – חבל שיוסי שריד יצא.

שלום שמחון: אני מבקש לדעת מה קורה לליגת העל בכדורסל בשנה הבאה.

אבנר קופל: איגוד הכדורסל החליט למכסם את ליגת העל בכדורסל, והקימו מינהלת ליגה שתפקידה הוא עסקי לחלוטין, כליגה מסחרית.

אבנר קופל: במשך שנים הקבוצות האלה קיבלו סכומים זעומים מאוד, כי היה רק שחקן אחד בקושי.

אבנר קופל: השנה נכנס שחקן נוסף, צ'רלטון, והם נתנו סכומי כסף שהם פי ארבעה ממה שהליגות יכלו לקבל עד כה.

אבנר קופל: מדובר בין 400,000 דולר ל-1.5 לעונה אחת, לשלוש שנים, תוך התחייבות ששני משחקים ישודרו מכל מחזור, לעומת משחק אחד שהיה בשנים הקודמות.

אבנר קופל: אחד המשחקים בשידור ארצי, דהיינו בערוץ 10, 1 או 2, והשני ב- pay per view.

אבנר קופל: זאת אומרת, מבחינתו, ככדורסל שמגיע לכל האזרחים, לכל מדינת ישראל, זה עליית מדרגה.

שלום שמחון: הוא קיבל את הזיכיון שלכם ועכשיו יהיו שני משחקים.

שלום שמחון: אחד ישודר בערוץ 1, 2 או 10, אני מניח שתהיה פה איזושהי תחרות.

אבשלום וילן: היו מלא בג"צים על מה שהוא אומר.

אבנר קופל: אני יכול להסביר.

אבנר קופל: כשמגיעים לנקודה הספציפית, אז יש פה הרבה אינטרסים עסקיים, וכל אחד לוקח לפינה.

אבנר קופל: אבל אני מסתכל בזווית של ליגת העל כקבוצות, איך רואה את זה האזרח, ואיך הקבוצות נהנות.

שלום שמחון: אמרת שאתה מקבל 1.5 מיליון דולר כל שנה, וישודרו שני משחקים, אחד בשלם וצפה, והשני ישודר בערוץ ארצי פתוח.

אבנר קופל: החוזה נחתם, כסף כבר שולם, כסף הועבר לקבוצות כדי שיוכלו להכין את הליגה בעוד חודש וחצי, והמערכת עובדת.

אבנר קופל: אם, לפי ההסכם, לא יוכלו להיות בערוץ ארצי, ההסכם הזה יבוטל.

שלום שמחון: תודה.

שלום שמחון: כדורגל, בבקשה.

שלום שמחון: אם יש מישהו

משה אביבי: אני רוצה להתמקד בהיבט הציבורי.

שלום שמחון: אתה עובד יחד עם מר הרציקוביץ, או שלא יש אינטרסים של הקבוצות ולכם אחרים?

משה אביבי: לנו יש אינטרס שיהיה טוב לקבוצות, זה אותם אינטרסים.

גלעד ארדן: כמו שאני ואתה רוצים שיהיה טוב למדינה, אבל כל אחד חושב שצריך להגיע לזה בדרך אחרת.

איתן כבל: מר הרציקוביץ אומר שיש ניגוד עניינים.

משה אביבי: חילוקי דעות בין קבוצות והתאחדויות זה פטנט ישראלי, זה קיים בכל הכדורגל בעולם, אבל אני מקווה שזה ייעשה ברוח טובה.

שלום שמחון: השאלה המרכזית היא אחרת.

שלום שמחון: אם נניח אני ואתה היינו מוכרים את הדירה שלך ליד שלישית, אז יכול להיות שהייתה בעיה.

שלום שמחון: זאת אומרת, יכול להיות שמר הרציקוביץ מכר את הזכויות לפלוני, ואתם גם מכרתם את הזכויות לאלמוני?

משה אביבי: אף אחד לא אמר את זה, אנסה להסביר.

משה אביבי: זכויות השידור הוא המשאב המרכזי גם של ההתאחדות, ובעיקר של קבוצות הכדורגל, בכל מה שקשור להכנסות.

שלום שמחון: מי הבעלים החוקי של הזכות הזאת?

משה אביבי: אכנס גם לזה.

משה אביבי: אנחנו מנסים למצות את המכסימום ממכירת זכויות השידור, אנחנו עושים את זה במסגרת של מכרז, ורשאי לגשת למכרז כל מי שיכול לממש את הזכות הזאת.

משה אביבי: יש לנו בעיה עם זה כגוף ציבורי עם מגבלות, והן חשובות.

משה אביבי: משחק מרכזי בליגת על משודר בערוץ פתוח, משחק מרכזי בליגה לאומית משודר בערוץ פתוח, תוכנית סיכום המחזור משודרת בערוץ פתוח.

משה אביבי: משחקים מרכזיים בגביע המדינה, גמר וחצי גמר, משודרים בערוץ פתוח, משחקי נבחרת ישראל משודרים בערוץ פתוח.

משה אביבי: אלה הם הכללים שלנו, זה ייהרג ובל יעבור, וכך אנחנו פועלים.

משה אביבי: הזכיר חבר הכנסת וילן את האמנה, האמנה הושגה בוועדת החינוך, כשהיה שם זבולון אורלב.

משה אביבי: היא הייתה לשנתיים, היא הסתיימה, אנחנו ממשיכים כאילו היא קיימת בנושא הזה.

משה אביבי: לצערי, כפי שאמר חבר הכנסת כבל, כשאנחנו יוצאים למכרז, הערוצים – בעיקר כשצריכים להכניס את היד לכיס – נמצאים במדרון אחורי.

משה אביבי: אם היינו צריכים להתמודד במכרז רק עם הגופים האלה, לא היה ממה לחיות.

משה אביבי: ישנם שחקנים נוספים בשוק שמוכנים להיכנס, לשלם יותר כסף.

משה אביבי: זה גם מגביר את התחרות, ובסופו של דבר גם לא פוגע באזרח, ואומר מדוע.

משה אביבי: בשנה שעברה, בעונת המשחקים הקודמת, שודרו לפחות שני משחקים מליגת העל בערוץ פתוח, לעתים יותר.

משה אביבי: שודר משחק אחד בליגה לאומית בערוץ פתוח, שודרה תוכנית המחזור בערוץ פתוח וגביע המדינה.

שלום שמחון: איזה משחקים שודרו מליגת העל בערוץ פתוח?

משה אביבי: שודרו בערוץ 2, ערוץ 10 וערוץ 5, גביע המדינה וכמובן משחקי נבחרת ישראל.

משה אביבי: מעולם לא הייתה חשיפה כזאת בערוץ פתוח.

שלום שמחון: שברתם את שירים ושערים.

משה אביבי: לכל דבר יש מחיר.

משה אביבי: המשחקים שמשודרים ב- pay per view, ושמאפשרים לזכיין שזכה במכרז לשלם את מה שהתחייב הם מעבר לכך.

משה אביבי: כלומר, עדיין הציבור אוהד הספורט, שרוצה לראות את המשחקים, יכול לראות משחק או שניים מליגת העל בערוץ פתוח, את המשחק המרכזי בליגה הלאומית, משחקי הגביע ואת הליגה המסכמת של אותו שבוע בערוץ פתוח.

משה אביבי: זוהי תוספת, שמי שרוצה ומאוד חשוב לו קונה, ומי שמוכן להסתפק בשלושה משחקים פלוס תוכנית סיכום מחזור באותו שבוע, מסתפק בזה.

משה אביבי: כמובן שהיה מקום לומר את הדברים לו היו מחליטים למכור את כל המשחקים ולשדר אותם ב- pay per view, בערוץ בתשלום.

משה אביבי: זה לא המצב, יש חשיפה עצומה לכדורגל הישראלי בערוצים פתוחים, ואלה שחשוב לדעת אותם.

משה אביבי: מדובר פה באותם משחקים שמעולם לא שודרו, והיום מתאפשר לקהל, תמורת תשלום, לראות אותם.

איתן כבל: זה בסדר, אתם אומרים שעוד לא הייתה חשיפה כפי שהייתה העונה לכל המשחקים.

משה אביבי: בערוץ פתוח.

איתן כבל: נכון.

איתן כבל: אני אוהד בני יהודה, נניח.

איתן כבל: לא מעניינת אותי מכבי תל-אביב שאתה משדר, לא מעניין אותי אף אחד, אני רוצה לראות את בני יהודה.

איצ'ה מנחם: אבל זה אף פעם לא היה ככה.

איתן כבל: אני מנסה לומר, שאני משלם 20 שקל כל שבת, אבל אני לא רוצה לראות את הכל.

איתן כבל: אם אתה רוצה להיות אתי הגון - - -

איצ'ה מנחם: בני יהודה שודרה עשר פעמים העונה.

איתן כבל: בסדר, אז לא בני יהודה.

איתן כבל: אתם אפילו לא יודעים מה אני רוצה להגיד.

שלום שמחון: אני רוצה להמשיך.

שלום שמחון: בבקשה סיים מר אביבי.

משה אביבי: אשיב לחבר הכנסת כבל, אין שום סיכוי לשדר את כל משחקי ליגת העל בערוץ הפתוח, משום שלא רק שאין מי שישלם עבור זה, גם אם היינו נותנים את זה חינם - - -

איתן כבל: אם הייתם נותנים לי לסיים ולא מתפרצים, אולי לא היית עונה לי כך.

שלום שמחון: יש בעוד עשר דקות ישיבה בראשותו של חבר הכנסת ארדן, בנושא המלחמה בתאונות בדרכים.

שלום שמחון: אז נא לתמצת.

משה אביבי: יצא מפה מנכ"ל רשות השידור, וחבל שהוא איננו.

משה אביבי: הוא אמר שאם רוצים שהוא ישדר את שירים ושערים, שישלמו לו.

משה אביבי: הגישה הזאת שלהם היא גם לגבי משחקי נבחרת ישראל.

משה אביבי: הערוץ הזה, שגובה את האגרה, איננו מוכן לשלם את משחקי נבחרת ישראל, למרות שיש אמנה, ולמרות שוועדת החינוך אמרה את דברה בעניין הזה.

שלום שמחון: הבנו את העניין הזה, אבל מה המדיניות לשנה הבאה?

משה אביבי: יצאנו במכרז לשידור משחקי נבחרת ישראל במוקדמות אליפות העולם.

משה אביבי: לו רשות השידור הייתה מוכנה לשלם 30% ממה שהיא שילמה ליורו, היא הייתה משדרת את זה, אבל כפי הנראה משחקי נבחרת ישראל פחות חשובים לרשות השידור מאשר היורו.

שלום שמחון: מאז החל המכרז הזה?

משה אביבי: אנחנו מסיימים אותו תוך ימים, והתחושה בנושא הזה היא מאוד קשה.

שלום שמחון: מה המכרז יכלול?

משה אביבי: משחקי הנבחרת.

שלום שמחון: בליגת העל מישהו זכה?

משה אביבי: ודאי, יצאנו במכרז, וצ'רלטון זכתה בשלוש עונות.

משה אביבי: היא סיימה עונת משחקים אחת, ויש לה עוד שתי עונות קדימה.

שלום שמחון: השידור יהיה דומה למה שהוצג פה על ידי הכדורסל?

משה אביבי: אמרתי איך הוא היה בעונה הקודמת, ואני מניח ומקווה שכך הוא יהיה בעונה הבאה: שני משחקי ליגת על משודרים בערוץ פתוח, משחקי גביע המדינה, גמר וחצי גמר משודרים בערוץ פתוח, תוכנית סיכום מחזור בערוץ פתוח, ושאר המשחקים בערוץ בתשלום.

גלעד ארדן: צ'רלטון הגישה נגדכם תביעה משפטית?

משה אביבי: הגשנו בוררות, יש לנו חילוקי דעות כספיים עם צ'רלטון בקשר לאופן המימוש, ומתנהלת בוררות בהתאם לסעיף בוררות שלנו לגבי עונת המשחקים החולפת.

אבשלום וילן: אין פה שוק, יש פה כשל שוק.

אבשלום וילן: זאת לא תחרות אמיתית.

שלום שמחון: איך בן אדם פרטי מוכן לשים כל כך הרבה כסף?

שלום שמחון: מה, הוא משוגע?

אבשלום וילן: הוא לא משוגע בכלל, אין תחרות.

אבשלום וילן: הוא מנצל כשל שוק.

שלום שמחון: יושב פה לוני הרציקוביץ, איש עסקים קשוח, אתה באמת מאמין שהוא ימכור למישהו סחורה שהוא לא יקבל תמורתה כסף?

אבשלום וילן: לוני אמר לי לפני האמנה שחייבים לאפשר תחרות, שכנע אותי בזה.

אבשלום וילן: אני אומר לך שיש שוק חופשי, אבל אין תחרות וזאת הבעיה.

אבשלום וילן: ועם זה חייבים לעשות משהו, מסתובבים סביב הנקודה כל הזמן.

אבשלום וילן: כולם מקבלים עוד מיליון דולר, אז הם מוכרים, ואחרי זה הצרכן משלם את זה.

אבשלום וילן: יוסף בראל בורח מהתפקידים שהוא התחייב אליהם באמנה.

משה אביבי: בנושא שירים ושערים, יצאנו למכרז גם בעניין הזה, כי אנחנו מחויבים.

משה אביבי: בישיבה הקודמת נאמר לנו: למה לא תדברו עם רשות השידור ותסגרו את זה, ואמרנו שאנחנו מחויבים במכרז, ויבואו אלינו בעניין הזה בטענות.

משה אביבי: יצאנו במכרז, את התשובה מרשות השידור – שהיא הגוף האולטימטיבי לשדר – שמענו כאן שאם נשלם להם כסף הם ישדרו.

שלום שמחון: אני לא מבין.

שלום שמחון: אם הכוונה שלכם הייתה שהתוכנית שירים ושערים תשודר בערוץ רדיו ארצי, אז למה מכרז?

שלום שמחון: תנהלו משא ומתן ישירות אתו.

שלום שמחון: עכשיו אתם באים בטענות למה הוא לא ניגש.

שלום שמחון: נניח שכוונתך הייתה שזה ישודר בערוץ ארצי כדי שיקלטו את זה גם בראש העין וגם באבן מנחם, אז למה להוציא מכרז שזה ישודר רק ברדיו אזורי?

משה אביבי: גם כשיצאנו במכרז הקודם, וניגש רדיו אזורי, המחויבות שלו הייתה לשדר את זה באופן ארצי, והוא עשה את זה עם כל תחנות הרדיו האזוריות.

משה אביבי: אם הייתי יוצא ללא מכרז, היו באים אליי בצדק בטענות, משום שאני גוף במהותי, ונקבע שאני צריך לצאת במכרז.

משה אביבי: מה מפריע לרשות השידור לגשת למכרז, ואחרי זה לנהל משא ומתן?

שלום שמחון: ההתאחדות לכדורגל נותנת לגיטימציה לשידורי הרדיו האזורי.

משה אביבי: שידור שירים ושערים ברדיו הוא בשביל מי שלא יכול לראות את השידורים בטלוויזיה, וזה חיילים, אנשים שנמצאים במקומות מרוחקים.

משה אביבי: יש חשיבות מאוד גדולה שרשות השידור תיקח על עצמה מחויבות בעניין הזה, תיגש ותעשה את זה.

שלום שמחון: תודה רבה.

אבי בר: לדעתי, לא מבינים לאיזה כאוס אנחנו הולכים להגיע בטלוויזיה.

שלום שמחון: אתה מייצג את ערוץ הספורט, שהיה כתוב היום בעיתון שנמכר?

אבי בר: כן, השליטה בו נמכרה, עברה לידי אביב גלעדי.

אבי בר: מדברים כאילו מלמעלה, כאילו דברים שאמורים לקרות בעתיד.

אבי בר: יש היום בקשה, שיושבת אצל מר מוקדי, יושב ראש המועצה, בנוגע לשינוי הסטטוס קוו.

אבי בר: אם היה לנו בשנה הקודמת כדורגל ישראלי ב- pay per view, השנה הולכים להרחיב את זה לליגה האנגלית בכדורגל.

אבי בר: למה pay per view ?

אבי בר: בוועדת הכלכלה הקודמת אמרו שהכדורגל הישראלי נמצא בשעתו הקשה, בואו נעזור לו, נציל אותו.

אבי בר: היו פה בוועדת החינוך - - -

שלום שמחון: אני לא מבין.

שלום שמחון: אנחנו מחליטים בשביל האנגלים?

אבי בר: זה בדיוק העניין, אנחנו צריכים לעזור למנצ'סטר יונייטד?

שלום שמחון: אני מנסה להבין.

שלום שמחון: אתה מתחרה על שידור הליגה האנגלית?

שלום שמחון: אם אתה זוכה בזיכיון של הליגה האנגלית, משדר אותו בערוץ שלך, אם אתה לא זוכה אז מה אתה רוצה?

אבשלום וילן: הוא לא יכול להתחרות, הוא ערוץ הספורט.

אבשלום וילן: אתה משלם לערוץ 5 פלוס 17 שקלים בחודש, ואתה רואה אצלו את הליגה האנגלית.

אבשלום וילן: מה עושה החברה ב- pay per view?

אבשלום וילן: על כל משחק תשלם 20 שקלים, זאת הנקודה.

אבשלום וילן: הוא לקח את הליגה האנגלית, שילם 2.5 מיליון דולר, כאשר בגרמניה שילמו רק 700,000 דולר.

אבשלום וילן: אתה ואני נממן את צ'רלטון, שקנה את המכרז, הוא ירוויח, אנחנו נפסיד.

אבשלום וילן: אז הערוץ שלוקח רק 17 שקלים בחודש, ונותן לך ארבעה משחקי ליגה אנגלית, יוצא מהמשחק.

אבשלום וילן: אין פה תחרות, יש פה כשל שוק.

אבי בר: חבר הכנסת שריד וחברים אחרים, אמרו שפה נפרץ הפרץ.

אבי בר: ערוץ הספורט מחויב ב-14 מיליון שקלים, אני משדר אופניים, אני משדר ספורט ישראלי, שעות אין-ספור של ענפים, שחלקם אתם לא מכירים בכלל, כי אני מחויב על פי רגולציה.

אבי בר: מחר בבוקר מתחילה ליגת האלופות, אני מבקש גם pay per view.

אבי בר: אני שם את מנצ'סטר יונייטד נגד ריאל מדריד, מה יגידו לי אז?

אבי בר: ליגה אנגלית בסדר, וזה לא בסדר?

אבי בר: משנים את הסטטוס קוו, הכל פה אנרכיה, אני לא אעשה את זה.

אבי בר: אנחנו לא פועלים ממניעים כמו שפועלים האחרים.

שלום שמחון: מישהו לוקח את הפלטפורמה החוקית, זה מה שאתה אומר?

אבי בר: מישהו פה משתמש בגב הצרכנים כדי לעקוף את הפלטפורמה החוקית.

אבי בר: מדובר פה בחברת YES, שהגישה בקשה.

אבי בר: YES זה לא משהו עלום שם, היא שייכת לכולנו, היא שייכת לבזק.

אבשלום וילן: ממשלת ישראל הרגה את YES.

אבי בר: נקודת המוצא המרכזית הייתה, ששנה שעברה - - -

שלום שמחון: החדר הזה כולו מלא ניגודי אינטרסים.

איתן כבל: בשביל זה אנחנו כאן, כדי לפרק אותם.

איתן כבל: בשנה שעברה נלחמנו לגבי ה- pay per view, ובא תאומים ואמר לנו מה זה יעשה לכדורגל הישראלי, שהליגה האנגלית בצ'מפיון ליג, רוצים להכניס אותם גם כן ל- pay per view.

איתן כבל: מה יקרה?

איתן כבל: נתחיל להעביר כספים גם לצ'מפיון, נתחיל להעביר גם לליגה האנגלית?

איתן כבל: זאת הנקודה שפתחתי בה, אמרתי שאם זה יתחיל בליגה הישראלית, זה ייגמר לאורך ולרוחב של כל השידורים, וזה מה שקורה.

איתן כבל: זה עכשיו עובר לכדורסל, מחר יעבור גם ל"דוק".

אבי בר: אני לא רוצה להגיע למצב הזה, אני בא לוועדת הכלכלה, שתעזור למר מוקדי את הסולם לרדת מהעץ.

אבי בר: יש בפניו בקשה – זה לא דבר ערטילאי – הוא צריך להגיד להם כן ליגה אנגלית, לא ליגה אנגלית.

אבי בר: המפתחות אצלו, הוא לא סתם נמצא פה.

שלום שמחון: הרגולטור נמצא פה - - -

אבשלום וילן: הדיון הזה מתקיים כי יש פה צורך להגן על האזרחים.

אבשלום וילן: אתה נציג האזרחים, כרגולטור.

אבשלום וילן: אמרת למוקדי: תקים ערוץ ספורט, תכניס בו דוק, כדורעף, אופניים והכל.

אבשלום וילן: עכשיו בא זכיין פרטי, עם חברה שהיא חצי ממלכתית, כי בזק מחזיקה אותה, ועושים עוקף, והאזרח צריך לשלם את זה.

אבשלום וילן: לכן אתה, כוועדת כלכלה, נקרא להתערב, ולהגיד לאדון מוקדי: שמור על הציבור, שהוא לא ישלם סתם כסף.

אליעזר כהן: שני קודמי הגיעו סוף סוף לנקודה.

אליעזר כהן: פעם ראינו ספורט בחינם, לא שילמנו כלום לאף אחד וראינו ספורט בטלוויזיה.

אליעזר כהן: אחר כך התחלנו לשלם משהו, הדוברים לפניי הציגו את הנקודה.

אליעזר כהן: אנחנו משלמים יותר ויותר, עוד מעט לא נוכל לראות שום נושא, לא רק ספורט, בלי לשלם הרבה מאוד.

אליעזר כהן: אנחנו כנציגי הציבור, בשביל לייצג את הציבור.

אליעזר כהן: אנחנו לא רוצים שהציבור ישלם כל כך הרבה כסף כדי לראות ספורט.

אליעזר כהן: כל מגמה שתמשוך לכיוון הזה, אם צריך להוריד מישהו מהעץ או לא להוריד מישהו מהעץ – אנחנו צריכים לדבר על זה, לא על שום דבר אחר.

שלום שמחון: האלטרנטיבה עולה הרבה יותר.

אליעזר כהן: אל תמכור לי את זה.

אליעזר כהן: הוא הציג לך דוגמה אחת מיני רבות, שזה לא צריך להיות ככה.

שלום שמחון: אם אתה גר בפריפריה, ואתה רוצה לנסוע לראות משחק של בית"ר ירושלים פעם בשבועיים, זה עולה הון.

אליעזר כהן: אני לא רוצה הכל בחינם, אבל אני לא רוצה לשלם 100 שקל בשביל צפייה.

שלום שמחון: מיכל מ-YES, יש לי שאלה אלייך.

שלום שמחון: אני רוצה לדעת האם בעונת השידורים הבאה יצטרכו צופי הטלוויזיה ב-YES לשלם בעבור משחק כדורגל של הליגה האנגלית.

מיכל רפאלי כדורי: הוגשה בקשה למועצה ל-pay per view.

שלום שמחון: בעונה הקודמת ראיתי בערוץ 5 משחק כדורגל של הליגה האנגלית, זה היה במסגרת החבילה, לא שילמתי על זה בנפרד.

שלום שמחון: בעונה הבאה אני אמור לשלם בעבור משחק?

שלום שמחון: אתם מתכננים, הגשתם בקשה למועצה שתאפשר לכם תשלום נפרד, שבשנה הקודמת ראיתי במסגרת החבילה, זה מה שאת אומרת?

מיכל רפאלי כדורי: אענה באנלוגיה מהענף למרות שהעובדות נכונות.

מיכל רפאלי כדורי: יכולת לראות פעם את סקס והעיר הגדולה בערוץ 2, ובעונה אחרת היא תהיה בערוץ 3 בכבלים או בלוויין, ותצטרך לשלם על זה דמי מנוי.

מיכל רפאלי כדורי: זה לא לגיטימי?

מיכל רפאלי כדורי: ככה זה עובד בענף.

מיכל רפאלי כדורי: ערוץ 5 פלוס הוא לא גוף ממלכתי, הוא גוף מסחרי עם תמיכה של צ'רלטון, יש לו תמיכה חזקה, הוא היום בבעלות מאוד חזקה, שמחזיקה הרבה מאוד ערוצים מאוד חזקים.

שלום שמחון: אני רוצה לומר משהו כללי.

שלום שמחון: בסוף לא אשאר רק בשידורי הספורט, ברור לכם שזה יגלוש גם למקומות אחרים, כיוון שאתם נותנים חשק לחברי כנסת לעתים להיכנס למקומות שהם לא חייבים להיות בהם.

שלום שמחון: המהלך הזה יוביל לזה שאנחנו נתערב לא רק בזה, אלא גם בדיווה, וכמעט בכל.

מיכל רפאלי כדורי: חבר הכנסת שמחון, נתתי לך דוגמה מהטריוויה של החיים הטלוויזיוניים, שפעם תוכנית כמו סקס והעיר הגדולה הייתה בערוץ 2, ואחר כך עברה לכבלים.

שלום שמחון: הבנתי.

שלום שמחון: מר בלניקוב, בבקשה.

רם בלניקוב: יש פה דמגוגיה לגבי האופן שזה מוצג, וכמה זה עולה.

רם בלניקוב: זה שני דברים שונים לגמרי.

רם בלניקוב: אני רוצה להכות על חטא, הרעיון של ה- pay per viewהיה שלי אישית.

רם בלניקוב: המטרה שלו הייתה לנסות לתת כתף לכדורגל, מתוך מגמה טהורה לגבות כסף רק מאותם אנשים שרוצים לשלם יותר, ולכן גם הייתה הקפדה על זה שחלק מהמשחקים ייוותרו בערוצים חופשיים.

רם בלניקוב: הוא הפך קרדום לחפור בו גם בכיסי צופים, וגם בתחרות בין הפלטפורמות, זאת לא הייתה הכוונה של מי שהגה את הרעיון.

רם בלניקוב: שאלת כל מיני גורמים מה יהיה בשנה הבאה, לצערי לא שאלת אותי.

רם בלניקוב: אני לא יודע מה יהיה בשנה הבאה.

גלעד ארדן: המחירים יעלו, זה בטוח.

רם בלניקוב: אין לי מושג מה יקרה לא עם הכדורגל ולא עם הכדורסל.

רם בלניקוב: אגיד לכם מדוע יש פה כשל שוק רציני ביותר, אחרי שאסביר לך מדוע אין לי מושג.

רם בלניקוב: אין לי מושג כי לגבי הכדורגל, עד לפני חמישה ימים לא ידענו באופן ודאי איפה הזכויות.

רם בלניקוב: פעם אחת פגשנו את נציגי ההתאחדות, שאמרו לנו שלפי דעתם הזכויות צריכות להיות אצלם, בערוץ שהם ביקשו להקים.

רם בלניקוב: פעם שניה, אלה שכנראה הזכויות בידם, לא פנו אלינו בכלל, אלא הם פנו אלינו רק אחרי שהגישו בקשה עם YES למועצה, וכנראה שקיבלו הנחייה לפנות אלינו, אז שלחו לנו מכתב כלאחר יד, שהם רוצים לבוא אתנו בדברים.

רם בלניקוב: מדוע יש פה כשל שוק, ומדוע הדברים קשורים.

רם בלניקוב: אנחנו לא רשאים לקנות זכויות.

רם בלניקוב: נשאלה השאלה מדוע כאלה שאין להם פלטפורמות רשאים לקנות זכויות, יש פה מצב שהפלטפורמה לא רשאית לקנות זכויות, בגלל שהממונה על ההגבלים דואג שיהיה משחק לא הוגן.

רם בלניקוב: אז מצג אחד אני סוגר אותו בתקציב, כי אני לא יכול לתת לערוץ 5 תקציב בלתי מוגבל, אז הוא לא יכול במסגרת התחרות להציע מחירים שהולכים ועולים.

רם בלניקוב: בא המתחרה שלי - ואני לא יודע אם המתחרה שלי זה בזק/YES או צ'רלטון לעניין הזה, מכיוון שהם משתפים פעולה - קונה את הזכויות – לי זה אסור.

רם בלניקוב: הם סוגרים עסקה, שהיו רוצים שתהיה בבלעדיות, אבל כנראה נתקלו במועצה שאמרה שלא יקרה דבר כזה.

שלום שמחון: תיאורטית יכולת לעשות אותו דבר.

רם בלניקוב: לא יכול, אסור לי, אלא אם כן אעשה ישראבלוף, ואקח בן אדם ביניים, איש קש, ואגיד לו לקנות ואנחנו נסתדר.

רם בלניקוב: אני לא עובד בשיטות האלה, לא עושה את זה, על פי הנחיות הממונה על ההגבלים אסור לי לעשות את זה.

רם בלניקוב: מצד שני, גם אסור לי להקטין את תקציב ערוץ הספורט.

רם בלניקוב: היית אומר, שלא קונים את הליגה האנגלית, אני חוסך את השני מיליון דולר האלה ויכול לקנות דברים אחרים.

רם בלניקוב: יבוא אדון מוקדי, ויגיד שאנחנו גוזלים את האזרחים, מה פתאום מקטינים את התקציב.

שלום שמחון: אני לא מבין למה ל-YES מותר ולך אסור.

רם בלניקוב: YES כאילו לא קנה פה, קנה מישהו אחר, רק באופן מפתיע, זמן קצר אחרי שהוא קנה הם הגיעו להסדר.

רם בלניקוב: בשנה שעברה חילצתי אותו, אליי הוא בא, וסגר אתי את ההסדר.

רם בלניקוב: לפני שהגשתי בכלל את הבקשה למועצה הוא סגר עם YES.

רם בלניקוב: השנה, באופן מפתיע, קנה, סגר אתם והגיש למועצה.

רם בלניקוב: שבועיים אחרי שהוא הגיש למועצה אמרה לו כנראה המועצה שהוא לא יוכל לעשות את זה.

שלום שמחון: השאלה אם אין בתחרות שנוצרת עכשיו בין הכבלים לבין YES, שאתה מנסה לתאר אותה בדרך אחרת - - -

רם בלניקוב: איזו תחרות נוצרה פה?

רם בלניקוב: ספר לי, על מה?

שלום שמחון: ממה שאני מבין מהדברים שלך, אין לי ידע קודם.

שלום שמחון: אתה אומר שהם עשו לך תרגיל, והצליחו לקחת את שידורי הספורט.

רם בלניקוב: אמרתי שהם ניסו, הם לא יצליחו.

רם בלניקוב: לא יהיה מצב שרק לקוחות הלוויין יראו כדורגל, גם בלי שחברי הכנסת יגנו, אין חיה כזאת.

אבשלום וילן: זה עולם שלישי, בריונות זה מה שקורה פה.

רם בלניקוב: אין חיה כזאת איש יישארו ככה, בגלל סידורים של חברה ממשלתית.

רם בלניקוב: חברה ממשלתית עומדת מולנו, עם כל הכוח של הממשלה.

רם בלניקוב: תכף יגידו לכם שהוצע לי, אז אני מדגיש שוב.

רם בלניקוב: לפני ארבעה ימים קיבלנו מכתב בין ארבע שורות, שבו נאמר כאילו היו פניות קודמות, ונאמר שם שמעונינים לבוא אתנו בדברים.

רם בלניקוב: מי שירצה, יוכל גם לקרוא את התשובה שהתקבלה על זה.

שלום שמחון: אני רוצה לשאול את מיכל, בינתיים רק תחשבי על השאלה.

שלום שמחון: האם עשיתם הסכם מראש עם מי שרכש את הזכויות?

שלום שמחון: זאת אומרת צ'רלטון, או שהודעתם מראש שהם עומדים לרכוש את הזכויות.

מיכל רפאלי כדורי: אני לא מבינה את השאלה, ואני לא מבינה למה אני צריכה לענות עליה.

שלום שמחון: לטובתך, כדאי שתעני, כי הפרוטוקולים האלה מככבים בזמן האחרון בכל מיני מקומות, וכדאי שתחשבי על הדבר הזה.

מיכל רפאלי כדורי: מנכ"לים של חברות, כשהם בוחנים מה לקנות, הם מדברים עם אנשים, הם מבררים איזה זכויות יש להם, או שמגיעים אליהם, או שהם מגיעים.

מיכל רפאלי כדורי: אני לא חושבת שזה רלוונטי מי הגיע למי, מתי ולמה, מה הוא אמר, מה הוא לחץ את היד, מתי הוא חתם על הסכמות, ומה בדיוק כתוב בחוזה.

מיכל רפאלי כדורי: הגשנו בקשה למועצה – זה הנוהל שלנו – אנחנו מסכימים עם מישהו, לוחצים ידיים, כותבים, חותמים.

שלום שמחון: לא אמרתי גם רשות השידור.

שלום שמחון: אמרת כמעט את הכל בדיון הזה.

שלום שמחון: בסוף יש פה שני שחקנים: גם רשות השידור, שזה הממלכה, וגם בזק, שהיא עדיין הממלכה.

שלום שמחון: אם יש שניים שמפעילים השפעה במגרש הזה, זו בעיה.

מיכל רפאלי כדורי: מה זה קשור לבזק?

מיכל רפאלי כדורי: מדינת ישראל אישרה לבזק להיות בעלים בלוויין, חשבה שזה אפילו חשוב לתחרות.

מיכל רפאלי כדורי: הממונה על ההגבלים אישר לבזק להיות חלק בלוויין, כי חשבו שזה מה שיגרום לכבלים להיכנס לאינטרנט וטלפונים.

מיכל רפאלי כדורי: מה אתם קופצים עכשיו?

מיכל רפאלי כדורי: כולכם הייתם שם.

אבשלום וילן: בזק והמדינה יכסו את החובות - - - זה הבדל מאוד גדול שחברה פרטית פושטת את הרגל או שחברה ממשלתית.

שלום שמחון: מצד שני, זה שהם חברה ממשלתית לא אומר שהם צריכים לפעול באופן כושל.

שלום שמחון: הם צריכים להרוויח, הם צריכים להתחרות.

שלום שמחון: גם אתה וגם אני מכירים את זה, לא יעלה על הדעת שנחשוב שבגלל שלממשלה יש אחזקות שליטה בגוף מסוים, יתנהל באופן כושל.

אבשלום וילן: זה מה שאמרתי.

שלום שמחון: תודה.

שלום שמחון: צ'רלטון, ונסכם את הדיון.

אדר זהבי: שתי נקודות מקדימות.

אדר זהבי: אפרופו אינטרסים סביב השולחן הזה, נראה מוזר העיתוי של הישיבות האלה.

אדר זהבי: זו לא פעם ראשונה שאנחנו פה, המשותף לכל הדיונים האלה, זה שיש קורלציה ברורה בין המתיחות בין מר בלניקוב לבין צ'רלטון.

איתן כבל: סלח לי, זו השמצה פרועה.

איתן כבל: זו אפילו חוצפה להגיד את זה.

איתן כבל: אני עוסק בעניין הזה שנים, אני לא עובד אצל בלניקוב.

איתן כבל: אני תובע התנצלות, אי אפשר לומר שאני מעלה את העניין הזה בהקשר של בלניקוב.

איתן כבל: לא דברתי אתו מילה.

אבשלום וילן: חבר הכנסת כבל מעלה את הנושא הזה כל שנה כמעט.

שלום שמחון: חבר הכנסת כבל, הוא מתנצל.

אדר זהבי: אם לא הובנתי - - -

איתן כבל: לא, זה לא אם לא הובנת.

שלום שמחון: חבר הכנסת כבל יכול היה להבין שאתה מצביע על קשר בינו לבין מר בלניקוב, אני מבקש ממך להתנצל, נקודה.

אדר זהבי: לא הצבעתי עליך, אני מתנצל.

אדר זהבי: אפרופו התבטאויות, יש גם בדיון וגם במקומות אחרים, בעיתונות ובכל גורמי המדיה, התבטאויות קשות מאוד של חברי כנסת כלפי צ'רלטון.

אדר זהבי: אפילו קראתי לפני מספר ימים שחבר הכנסת שריד קורא לחרם נגד צ'רלטון.

אדר זהבי: זה לא נתפס, חבר כנסת שמייצג את המקום הזה, יוצא בחרם כנגד חברה פרטית.

שלום שמחון: יש הרבה דברים שאתם יודעים על הכנסת, ויש הרבה דברים שאתם לא יודעים על הכנסת.

שלום שמחון: יש דבר אחד שחברי כנסת חשופים לו יותר מכל אחד אחר.

שלום שמחון: זה לא רק שאני יכול להתלונן על חבר הכנסת כבל, והוא יכול להתלונן עליי בפני ועדת האתיקה.

שלום שמחון: גם אזרח מהשורה, אם הוא מרגיש שהוא נפגע מחבר כנסת כזה או אחר, זכותו להתלונן בוועדת האתיקה של הכנסת.

שלום שמחון: פעם אחת כשלת והתלוננת על חבר הכנסת כבל, וחזרת בך.

שלום שמחון: עכשיו אתה רוצה לעבור לחבר הכנסת שריד?

שלום שמחון: אתה רוצה לדבר לגופו של עניין?

שלום שמחון: בבקשה, אם לא אני סוגר את הדיון.

שלום שמחון: תגיד בקצרה מה אתה רוצה.

אדר זהבי: לגופו של עניין, ה-pay per view, כפי שמר בלניקוב אמר, היה רעיון שלו.

אדר זהבי: צ'רלטון הצהירה בשנה שעברה וגם השנה, שהיא שאפה לשדר ערוץ ספורט.

אדר זהבי: יש לה את הידע, המיומנות, ויותר חשוב: יש לה את התכנים המלאים לערוץ ספורט.

אדר זהבי: הגיע רעיון מהכבלים שהציע שנעשה שבת של כדורגל, בשיטה של שלם וצפה, וכך היה.

אדר זהבי: זה המקום להתייחס לערוץ 5 פלוס, שהוא די דומה במהותו, ועליו לא נעשה כל הסימפוזיון הזה.

איתן כבל: אם היית עוקב – תקרא פרוטוקולים – קיימנו פה דיונים שלמים על ערוץ 5 פלוס.

אדר זהבי: בואו נעשה סיכום מה צ'רלטון תרמה או לא תרמה.

גלעד ארדן: זכותך, השאלה היא אם המדינה צריכה לאפשר את זה.

שלום שמחון: תודה רבה, אני רוצה לסכם את הדיון.

שלום שמחון: אומר לך למה הצעת לך לא לדבר.

שלום שמחון: אתה גורם עסקי, ואתה נוהג מבחינה עסקית, בצדק.

שלום שמחון: הטענות הן לא אליך לגופו של אדם.

שלום שמחון: אתה נוהג בשוק העסקי, כמו שאתה מבין אותו, כל הכבוד לך.

שלום שמחון: לא באים אליך בטענות.

שלום שמחון: מאחר ואני לא מצליח למצות את הדיון, אנחנו נקיים דיון נוסף, שנודיע עליו בהמשך.

שלום שמחון: יחד עם זאת, אני רוצה לבקש בהזדמנות הזאת ממשרד התקשורת, ומשרד החינוך, התרבות והספורט, ממועצת הכבלים והלווין, מהרשות השנייה לטלוויזיה ורדיו ומרשות השידור להעביר לוועדה בכתב את מדיניותם לשידורי הספורט בעונה הבאה, אם יש כזאת.

שלום שמחון: אם אין כזאת, אני מבקש לגבש אותה ולהעביר אלינו בכתב לישיבה הבאה, על מנת שנוכל ללמוד את החומרים, ולקיים דיון יותר מעמיק.

אבשלום וילן: כדאי להוסיף שיזכירו את קיום האמנה, כי יש אמנה בוועדת החינוך.

שלום שמחון: כל מה שהם רוצים, שיכתבו שם.

שלום שמחון: אני מבקש גם ממרכז המידע והמחקר של הכנסת להכין עבודה לוועדת הכלכלה של הכנסת, שסוקרת את מה שקורה במדינות מקבילות בעולם, עם התמקדות במדינות דומות לנו, כדי שיהיה לנו מודל להשוואה לדיון הבא.

שלום שמחון: אומנם הליגה נפתחת בעוד שבועיים, אבל אני לא מתכוון לעמוד בלחץ הזמנים הזה.

שלום שמחון: נראה לי שאנחנו נמצאים בפני דיון רחב ועמוק, ואני כמובן מודה ליוזמים על הדיון הזה.

שלום שמחון: לא הייתה לנו שום כוונה להתערב באינטרסים עסקיים של גופים עסקיים במשק הישראלי - ולכן גם הערתי לך את ההערה, מר זהבי, אני לא מתערב בשיקול הזה לחלוטין, אין לי בו שום עניין.

שלום שמחון: תודה רבה, ואני מתנצל בפני חבר הכנסת ארדן.

שלום שמחון: הישיבה נעולה.